José Antonio Pagola - Homiliak: mayo 2017\n2017-06-04 - Mendekostearen igandea (A)\nJoan den 2014ko urriaren 2an, Kepa Apostolu deunaren parrokian, Jose Antonio Pagolak “Volver a Jesucristo. Iniciar la reacción” izenburuko itzaldia eman zigun.\nHemen sakatuz hartaz goza dezakezue.\nMendekostearen igandea (A)\nAitak ni bidali nauen bezala, nik zuek bidaltzen zaituztet.\nHartzazue Espiritu Santua.\n+ Jesu Kristoren Ebanjelioa San Joanen liburutik 20, 19-23\nAsteko lehen egun hartan bertan, arratsean, ikasleak etxe batean bildurik zeuden; judu-agintarien beldurrez, ateak itxirik zeuzkaten. Sartu zen Jesus eta, erdian jarririk, agurtu zituen esanez: «Bakea zuei».\nGero, eskuak eta saihetsa erakutsi zizkien. Pozez bete ziren ikasleak Jauna ikustean.\nJesusek berriro esan zien: «Bakea zuei. Aitak ni bidali nauen bezala, nik zuek bidaltzen zaituztet».\nEta haien gainera arnasa botaz, esan zien: «Hartzazue Espiritu Santua. Zuek bekatuak barkatzen dizkiezuenei barkatu egingo dizkie Jainkoak ere; zuek barkamena ukatzen diezuenei, ukatu egingo die».\n2017ko ekainaren 4a\nJAINKOA BIZI NORK BERE BARNETIK\nDuela urte batzuk, alemaniar teologo handi bat, Karl Rahner, ausartu zen esatera ezen gaur egungo Elizak «bere eskastasun espirituala» duela bere arazorik nagusiena eta premiazkoena. Hona haren hitzak: Elizaren benetako arazoa da «gero eta neurri handiagoan etsirik eta asper-asper eginik jarraitzen duela eskastasun espiritual baten ohiko bideetan barna».\nArazoa larritu besterik ez da egin azken hamarkada hauetan. Ezer gutxirako izan dira erakundeak berrindartzea, liturgia onik gordetzea edo ortodoxia zaintzea. Kristau askoren bihotzean itzaliz doa Jainkoaren barne-esperientzia.\nGizarte modernoak «kanpoaldea» hobestera jo du. Den-denak gonbidatzen gaitu azaletik bizitzera. Den-denak eragiten digu presaka ibiltzera, ia arretarik jarri gabe ezertan eta inorengan. Bakeak ez du jada zirrizturik aurkitzen gure bihotz barnera sartzeko. Ia beti, bizitzaren gainazalean bizi gara. Ahazten ari zaigu zer den bizitza barnetik ahogozatzea. Gizakoi izateko, gure bizitzari funtsezko alderdi bat falta zaio: barnetasuna.\nTristea da ikustea, kristau-elkarteetan ere ez dakigula zaintzen eta eragiten barne bizitza. Jende askok ez daki zer den bihotzaren isiltasuna, ez da adierazten fedea bihotz barnean bizitzen. Barne esperientziarik ez dugula, geure arimaz ahazturik jarraitzen dugu existitzen: hitzak belarriz entzunez, otoitzak ezpainez esanez, bihotza urrun dugularik.\nElizan asko hitz egiten da Jainkoaz, baina non eta noiz entzuten dugu fededunok Jainkoaren presentzia isila geure bihotzaren hondoenean? Non eta noiz egiten diogu harrera Berpiztuaren Espirituari geure barnean? Noiz bizi ohi dugu elkartasun-giroa Jainkoaren Misterioarekin geure bihotz-barnean?\nJainkoaren Espirituari harrera egiteak esan nahi du, alde batera utzi dugula gugandik urrun eta gugandik kanpo dagoela uste dugun Jainkoari hitz egitea, eta gai bihurtu garela bihotzaren isiltasunean mintzo zaigun Jainkoari entzuteko. Esan nahi du, utzi egin diogula Jainkoaz adimenaz bakarrik pentsatzeari, eta ikasi dugula Jainkoa geure izatearen zokoenean sumatzen.\nJainkoaz dugun barne esperientzia honek, egiazkoa eta zehatza den honek, eraldatu egiten du gure fedea. Harriturik gelditzen zara pentsatzean: nolatan bizi izan naiz, gero, hau guztia lehenago aurkitu gabe? Orain badakizu zergatik den posible sinestea kultura sekularizatu baten barruan bizi zarela ere. Orain barne poz berri eta desberdin bat sentitzen dugu. Uste dut, oso nekez mantendu daitekeela luzaroan Jainkoarekiko fedea, gaur egungo bizitza zalapartatsu eta arinan, atzeman gabe, modu apal eta xume batean bada ere, nolabaiteko barne esperientzia bat Jainkoaren Misterioaz.\nItzultzailea: Dionisio Amundarain\n2014ko ekainaren 8a\n(2016-2017ko A zikloaren homilía ikusi).\n2011ko ekainaren 12a\nSan Joanen arabera, Espirituak presente bihurtzen du Jesus kristau-elkartean; haren mezua gogorarazten digu, egian ibilarazten gaitu, Jesusen maitasun-agindua gugan barneratuz. Espiritu horri dei egiten diogu Mendekoste-jai honetan.\nZatoz, Espiritu Santua, eta irakats iezaguzu Jainkoari dei egiten Jesusek irakatsi zigun bihotzeko izen honekin: «Aita» izenarekin. Gure artean haren presentzia ona sentitzen ez badugu, umezurtz biziko gara. Oroit iezaguzu Jesus bakarrik dela harenagana joateko bidea. Azkenak direnei emanik Jesusek bizi izan duen bizitzak bakarrik agertzen digula Aitaren aurpegia. Jesus gabe, sekula ez dugu ulertuko Aitak seme-alaba guztiez duen bake-egarria, zuzentasun- eta duintasun-egarria.\nZatoz, Espiritu Santua eta ibilaraz gaitzazu Jesusen egian. Zure argirik eta zure arnasarik ez badugu, behin eta berriz ahaztuko gara Jesusek Jainkoaren erreinuaz duen egitasmoaz. Surik eta esperantzarik gabe biziko gara. Ez dugu jakingo zergatik eta zertarako jarraitzen diogun. Ez dugu jakingo zergatik bizi eta zergatik sufritu. Eta Erreinuak lankideen zain jarraituko du.\nZatoz, Espiritu Santua, eta irakats iezaguzu Jesusen Berri Ona hots egiten. Ez dezagula zama astunik bota inoren gainera. Ez dezagula erabaki minik ematen ez diguten arazoez; ez ditzagula gaitzetsi batez ere onarpena eta ulermena behar dutenak. Ez dezagula sekula hautsi kanabera printzatua, ez dezagula itzali kordoka den metxa.\nZatoz, Espiritu Santua, eta ufatu gugan Jesusen esperientzia erlijiosoa. Ez gaitezela galdu hutsalkeriatan, ardurarik gabe alde batera utziz zuzentasuna, errukia eta fedea. Ez diezagula ez ezerk ez inork arreta kendu Jesus Jaun bakartzat hartzetik. Ez gaitzala ezerk ere urrundu Jesusen Ebanjeliotik, ez irakaspen batek, ez jarduera batek, ez debozio batek.\nZatoz, Espiritu Santua, eta handitu gugan fedea, geure ahuldadearen erdian berean Jesusen indarra esperimenta dezagun. Irakats iezaguzu geure bizitza elikatzen, ez giza tradizioekin, ez hitz hutsalekin ere, baizik Jesus barne-barnetik ezagutzearekin. Utz diezaiogula gidatzen, beti, haren Espiritu ausart eta kreatzaileari, eta ez gure segurtasun-senari.\nZatoz, Espiritu Santua, eralda ezazu gure bihotza eta itzularazi gu Jesusengana. Gutako bakoitza aldatzen ez bada, ez da aldatuko Eliza. Guztiek inertziari emanik bizi bagara, ez da jaioko Jesusen jarraitzaileen artean ezer berririk, ezer onik. Haren kreatibitateak arrasta gaitzan uzten ez badiogu, haren mugimendua blokeaturik geldituko da.\nZatoz, Espiritu Santua, eta babestu gaitzazu Jesus ahazteko arriskutik. Geure beldurrak eta segurtasun-ezak harrapaturik, ez gara gai haren ahotsa entzuteko, ez haren arnasa sentitzeko. Astindu ezazu gure atxikimendua, zeren, Jesusekiko lotura galtzen badugu, handituz joango da gu baitan urduritasuna eta segurtasunik eza.\nJosé Antonio Pagola Itxaldiaren Bideoak ikusteko:\n2017-05-28 - 7. Pazko Igandea - Jaungoikoaren Igokundea (A)\n7. Pazko Igandea - Jaungoikoaren Igokundea (A)\nAhalmen osoa eman dit Jainkoak zeru-lurretan.\n+ Jesu Kristoren Ebanjelioa San Mateoen liburutik 28, 16-20\nEgun haietan, hamaika ikasleak Galileara joan ziren, Jesusek esandako mendira.\nIkusi zutenean, gurtu egin zuten; batzuk, ordea, zalantzan zeuden.\nJesus, hurbildurik, honela mintzatu zitzaien:\n«Ahalmen osoa eman dit Jainkoak zeru-lurretan. Zoazte, bada, eta egin herri guztiak nire ikasle, Aitaren eta Semearen eta Espiritu Santuaren izenean bataiatuz eta nik agindu dizuedan guztia betetzen irakatsiz. Eta ni zeuekin izango nauzue egunero munduaren azkena arte».\n2017ko maiatzaren 28a\nOngizaterik handiena berehala lortzeari bakarrik emanik eta nahikunde eta esperantza txikiek erakarririk gabiltzala, arriskua dugu, geure biziaren horizontea pobretzeko, betikotasunaren desioa galdurik. Aurrerapena ote da hori? Errore bat ote?\nBadira bi gertaera, duela urte batzuez gero bizi dugun milurteko honetan, egiaztatzeko zail ez direnak. Alde batetik, haziz doa gizartean mundu berriago baten nahia eta gogoa. Ez dugu aski edozein gauza: mundu duinago, gizakoiago eta zoriontsuago baterantz jo beharra sentitzen dugu.\nBestetik, haziz doa desilusioa, eszeptizismoa eta ziurtasunik eza etorkizunari dagokionez. Zentzurik gabeko hainbesteko sufrimendua ageri da pertsonen eta herrien bizitzan, hainbat eta hainbat gatazka pozoitsu, hartarainoko abusuak Planetaren aurka, non ez baita gauza erraza gizakiagan uste izanik bizitzea.\nHalaz guztiz, zientziaren eta teknologiaren garapena gaitz eta sufrimendu asko ari da askatzen. Etorkizunean, dudarik gabe, are arrakasta distiratsuagoak lortuko dira. Oraino ez gara gai sumatzeko gizakiak duen gaitasuna, ongizate fisiko, psikiko eta soziala garatzeko.\nBaina ez litzateke jatorra izango beste hau ahaztea: garapen miresgarri honek gaitz batzuetatik bakarrik eta era mugatuan gaitu «salbatzen». Hain juxtu, gero eta giza aurrerapen handiagoaz gozatzen ari garen honetan ari gara argiago sumatzen ezen gizakiak ezin diola eman bere buruari antsiatzen eta bilatzen duen guztia.\nNork liberatuko gaitu zahartzetik, ezinbestean hil behar izatetik edota gaitzaren ahalmen ulertezinetik? Ez gaitu harritu behar ikusteak, jende asko hasia dela behar bat sentitzen: teknika ez den, zientzia ez den, doktrina ideologikoa ez den beste zerbaiten behar bat, alegia. Gizakiak ez dio amore eman nahi izaera galkor eta hilkor honetan betiko hesiturik bizitzeari.\nAlabaina, kristau gutxi baino gehiago ari da bizitzen lurrari soilik begira. Itxuraz, ez gara ausartzen geure begiak altxatzen eguneroko ondo-ondokoa dugun hura baino harago. Jaunaren Igokundearen kristau-jai honetan, zientifiko eta mistiko handia izan zen Teilhard de Chardin-en hitz hauek aipatu nahi nituzke: «Kristauok, Igokundeak hogei mende soil dituen honetan, zer egin duzue kristau-fedeaz?»\nGalderen eta ziurtasunik ezaren artean, Jesusen ikasleok ibili gabiltza biziaren bila, konfiantza batek eta konbentzimendu bat eraginik. Biziak ixtera eta itzaltzera doala ematen duenean ere, Jainkoak hor dirau. Ontasun- eta Maitasun-misterio da errealitatearen azken misterioa. Biziari irekia den Atea da Jainkoa, inork ezin itxia.\n2014ko ekainaren 1a\n2011ko ekainaren 5a\nGure kristau-elkarteetan gaur egun bizi den egoera ez da batere erosoa. Jesusen ikasleen bihotzean hainbat galdera sortzen da: non indarberritu geure fedea krisialdi erlijioso honetan? zer da garrantzizkoa momentu honetan? zer egin beharko genuke Jesusen elkartean? norantz bideratu beharko genituzke geure ahaleginak?\nAparteko inportantzia duen pasadizo batekin bukatu du Mateok bere ebanjelioa. Jesusek azkenekoz elkartu ditu ikasleak bere misioa gomendatzeko. Jesusengandik entzungo dituzten azken hitzak dira: ikasleen egitekoa norabidetu eta mendetan barna haien fedea sostengatu behar dituztenak.\nEmakumeen adierazpenei jarraituz, ikasleak Galilean elkartu dira. Han hasi zuten Jesusekiko beren adiskidetasuna. Han hartu zuten konpromisoa hari jarraitzeko, Jainkoaren erreinuaren Jesusen egitasmoan parte hartuz. Zer aurkituko duten ez dakitela etorri dira orain. Jesus ikusiko ote dute, hura hila izan ondoren?\nBerpiztuarekin topo egitea ez da gauza erraza. Datorrela ikustean, ikasleak «ahuspeztu» egin dira haren aurrean; zerbait berria nabari diote Jesusi; sinetsi nahi dute, baina «batzuk dudatan dira». Konfiantzaren eta tristuraren artean kulunkatzen dira ikasleak. Gurtzen dute, baina ez dira dudatik eta segurtasun ezetik libre. Gaurko kristauek ondo ulertzen diegu. Gauza bera gertatzen zaigu guri ere.\nJesusek ezer ez aurpegiratzea da harrigarriena. Berari jarraitzeko esan zienetik ezagutzen ditu. Haien fedea txikia da artean; halere, haien dudak, zalantzak eta guzti, konfiantza du Jesusek haiengan. Fede txiki eta hauskor horrekin hots egingo dute Jesusen mezua mundu osoan. Horrela jakingo dute onartzen eta ulertzen, mendeetan barna duda-mudazko fedea biziko duen jendea. Jesus izango da guztien sostengu.\nArgi dago gomendatu dien oinarrizko eginkizun hau: «egin ikasleak» herri guztietan. Ez ditu bidaltzen, propioki, irakaspen bat ematera, baizik saiatzera munduan izan dadin Jesusen ikasle bezala biziko den gizon-emakumerik. Jesus bezala bizitzen ikasiko duen jarraitzailerik. Izango denik Jesus maisutzat hartuko duenik, eta libre, zintzo, solidario izaten eta mundua gizatarrago egiten ikasteari sekula utziko ez dionik.\n«Jesusen eskolatzat» du Mateok kristau-elkartea. Gutxiago edo gehiago izango gara. Gure artean sinestedun konbentzitu eta sinestedun zalantzakor izango da. Gero eta zailago izango da guztiari kasu egitea, nahi genukeen bezala. Hau izango da garrantzizkoa: izan dadila gure artean Jesusen moldera bizi ahal izateko modurik. Hura da gure Maisu bakarra. Gainerakoak anai-arreba gara guztiok, haren ikasle izaten elkarri laguntzen eta eragiten diotenak.\n2017-05-21 - 6. Pazko Igandea (A)\n6. Pazko Igandea (A)\nNik Aitari eskatuko diot eta beste Laguntzaile bat emango dizue.\n+ Juan 14, 15-21\nDenbora haietan, Jesusek bere ikslei esan zioten. «Maite banauzue, beteko dituzue nire aginduak. Nik Aitari eskatuko diot eta beste Laguntzaile bat emango dizue, beti zuekin izango dena, egiaren Espiritua. Mundutarrek ezin dute hartu, ez baitute ikusten, ez ezagutzen; baina zuek ezagutzen duzue, zuengan bizi baita eta zuekin egongo betiko.\n«Ez zaituztet umezurtz utziko, itzuliko naiz zuengana. Laster munduak ez nau gehiago ikusiko; zuek, ordea, ikusiko nauzue, nik bizia baitut eta zuek ere biziko baitzarete. Egun hartan ulertuko duzue ni Aitarekin bat eginda nagoela, zuek nirekin eta ni zuekin. Nire aginduak onartu eta betetzen dituenak, horrexek nau maite. Ni maite nauena, berriz, nire Aitak maite izango du, eta nik ere maite izango dut eta agertuko natzaio berari».\n2017ko maiatzaren 21a\nIkasleei agur esaten ari da Jesus. Triste eta lur jota ikusten ditu. Laster ez dute izango berekin. Nork bete haren hutsunea? Orain arte Jesus da arduratu beraiez, Jesusek ditu defenditu lege-maisu eta fariseuengandik, Jesus izan dute sostengu beren fede makal eta duda-mudazkoarentzat, Jesus aritu zaie Jainkoaren egia agerian jartzen, eta Jesusek dizkie agertu bere egitasmo gizatarraren hastapenak.\nGogotsu mintzo zaie Jesus Espirituaz. Ez ditu umezurtz utzi nahi. Berak eskatuko dio Aitari eskutik utzi ez ditzan, «beste defendatzaile bat» eman diezaien «beti haiek egon dadin». «Egiaren Espiritua” deitu dio Jesusek. Zer dago Jesusen hitz hauen pean?\n«Egiaren Espiritu hau» ez da nahastu behar doktrina batekin. Egia hau ez da bilatu behar teologoen liburuetan, ezta hierarkiaren dokumentuetan ere. Zerbait askoz sakonagoa da. Jesusek dio «gurekin bizi dela eta gugan dagoela». Arnasa da, indarra, argia, maitasuna … Jainkoaren azken misteriotik datorkiguna. Bihotz xume eta ustetsuaz behar diogu harrera egin.\n«Egiaren Espiritu honek» ez gaitu bihurtzen egiaren «jabe». Ez datorkigu guk geure fedea beste batzuei ezartzeko, ezta ere guk inoren ortodoxia kontrolatzeko. Gu Jesusez umezurtz ez uzteko dator, eta gu egiari irekitzera gonbidatzera, Jesusen ebanjelioa entzunez, onartuz eta biziz.\n«Egiaren Espiritu honek» ez gaitu egiten egiaren «gordetzaile», baizik testigu. Gure egitekoa ez da arerioekin eztabaidan jardutea, ezta borrokan aritzea edo inor menpean hartzea, baizik eta Ebanjelioaren egia bizitzea eta «Jesus maitatzea, haren aginduak betez».\n«Egiaren Espiritu hau» gutako bakoitzarengan dago, Jesusengandik aparta gaitzakeen edozer gauzatatik babestuz. Geure bihotza xume-xume irekitzera gonbidatzen gaitu Jainkoaren misteriori, biziaren Adiskide horri. Jainko honen bila ondradu eta egiaz dabilena, ez dabil Jainkoagandik urrun. Jesusek berak esan zuen behin batean: « Egiarena den orok entzuten du nire ahotsa». Halaxe da.\n«Egiaren Espiritu honek Jesusen egian bizitzera gonbidatzen gaitu geure gizartean, non askotan estrategia esaten baitzaio gezurrari; negozio esplotazioari; tolerantzia erantzukizunik ezari; eraikitako ordenu zuzengabekeriari; askatasun arbitrariotasunari; egiazaletasun errespeturik ezari …\nZer zentzu izan lezake Jesusen Elizak baldin eta geure elkarteetan «egiaren Espiritua» galtzen utzi bagenu? Zeinek salbatu ahal izango du autoengainutik, desbideratzetik eta eskastasun orokortutik? Zeinek hots egin ahalko du Jesusen Berri Ona, hartarainoko arnasa-beharra eta esperantza-egarria duen gizartean?\n2014ko maiatzaren 25a\n2011ko maiatzaren 29a\nEZ GARA UMEZURTZ GELDITU\nElizak, osatzen duten kristauek Jesus oker ezagutzen badute, gutxi maite eta ohikeriaz doi-doi oroitzen badute, arriskua du pixkana itzaltzen joateko. Kristau-elkartea, itzalia den Jesus baten inguruan bildua, ez erakartzen eta ez bihotza ukitzen duena, etorkizunik gabeko elkartea da.\nJesusen Elizan premia handiko beharra dugu harekiko harremanetan beste kalitate bat izatea. Jesusen esperientzia biziak markatuak diren kristau-elkarteen beharra dugu. Denok egin dezakegu zerbait, Elizan Jesus beste era batean sentitu eta bizi ahal izateko. Eliza Jesusi lotuagoa izatea eta hari atxikiago bizi ahal izate geure esku dugu. Nola?\nJesusen Azken Afariko agurra berregin du Joanek bere ebanjelioan. Ikasleek susmoa izan dute, Jesus kendu egingo dietela laster. Zer izango da orduan haietaz, Jesus gabe? Nori jarraituko diote? Non elikatuko dute beren esperantza? Samurtasun bereziaz mintzo zaie Jesus. Haien artetik joan aurretik, berarekin nola bizi ahal izango diren ikusarazi nahi die, hil ondoren ere.\nBeste ezer baino lehen, bihotzean ezarria izan behar dute hau, inoiz ere ahaztu behar ez dute hau: «Ez zaituztet umezurtz utziko. Itzuliko naiz». Ez dute pentsatu behar sekula bakarrik direnik. Esperientzia berri batez mintzo zaie Jesus, inguratuko eta biziaraziko dituen esperientziaz, zeren beren izatearen hondoenean harrapatuko baititu. Ez ditu ahaztuko. Etorriko da eta haiekin izango.\nJesus, jada, ezin ikusi izango da mundu honetako argiaz, baina jarraitzaileek atzeman ahal izango dute fedearen begiez. Ez ote genuke arduratu behar, askoz ere gehiago, Jesus berpiztuak gure artean duen presentziaz? E ote genuke biziberritu behar haren presentziaren ustea? Nolatan lan egin dezakegu mundu gizatarrago baten eta ebanjelioaren tankeragoko Eliza baten alde, Jesus geure aldamenean sentitzen ez badugu?\nEsperientzia berri batez mintzo zaie Jesus, ikasleek orain arte, Galileako bideetan zebiltzala, ezagutu ez dutenaz: «Jakingo duzue ezen neure Aitarekin nagoela ni eta zuek nirekin». Hauxe da gure fedea sostengatzen duen oinarriko esperientzia. Geure kristau-bihotzaren hondoan badakigu Jesus Aitarekin dagoela eta gu Jesusekin gaudela. Dena aldarazten du honek.\nEsperientzia hau maitasunak elikatzen du: «Maite nauena... neuk ere maite izango dut eta agertuko natzaio». Daitekeena ote da Jesusi jarraitzea egunean eguneko gurutzea hartuz, hura maite izan gabe eta hark bihotzez maite gaituela sentitu gabe? Daitekeena ote da kristautasunaren gainbehera saihestea, maitasun hau biziberritu gabe? Zer indarrek mugitu ahal izango du Eliza, maitasuna itzaltzen uzten badugu? Nork bete ahal izango du Jesusek utzitako hutsunea? Nork ordeztu ahal izango du gure artean Jesusen presentzia bizia?\n2017-05-14 - 5. Pazko Igandea (A)\n5. Pazko Igandea (A)\nNeu naiz bidea, egia eta bizia.\n+ Jesu Kristoren Ebanjelioa San Joanen liburutik 14, 1-12\nEgun hartan, Jesusek bere ikaslei esan zien:\n«Ez izan kezkarik: sinetsi Jainkoarengan eta sinetsi niregan ere. Nire Aitarenean toki asko dago; horrela izan ez balitz, esango nizuekeen. Orain, zuentzat tokia prestatzera noa. Joan eta tokia prestatu ondoren, berriro etorri eta neurekin eramango zaituztet, ni nagoen lekuan zuek ere egon zaitezten. Zuek badakizue ni noan tokirako bidea».\nTomasek esan zion:\n–Jauna, ez dakigu nora zoazen; nola jakin bidea?\n–Neu naiz bidea, egia eta bizia. Ezin da inor Aitarengana joan nire bidez izan ezik. Ni benetan ezagutuko baninduzue, Aita ere ezagutuko zenukete. Are gehiago, ezagutzen duzue dagoeneko, eta ikusi ere ikusi duzue.\nOrduan, Felipek esan zion:\n–Jauna, erakuts iezaguzu Aita, eta aski dugu.\n–Honenbeste denbora zuekin, Felipe, eta ez nauzu ezagutzen? Ni ikusten nauenak Aita ere ikusten du. Nola diozu: «Erakuts iezaguzu Aita?» Ez al duzu sinesten ni Aitarekin bat eginda nagoela eta Aita nirekin? Nik irakatsi dizuedana ez dizuet neure kabuz irakatsi. Niregan bizi den Aita da bere salbamen-egintza burutzen ari dena. Sinets iezadazue: ni Aitarekin bat eginda nago eta Aita nirekin. Besterik ez bada, sinetsi egiten ditudan egintzengatik. Bene-benetan diotsuet: Niregan sinesten duenak nik egiten ditudan egintzak eginen ditu berak ere, eta are handiagoak, ni Aitarengana bainoa.\n2017ko maiatzaren 14a\nAzken Afaria bukatzean, ikasleak sumatzen hasi dira, Jesus ez dutela jada berekin luzerako izango. Judas presaka irtetea, Pedrok laster ukatuko duela iragartzea, Jesusen hitzak laster joango dela esanez: horrek guztiek utzi ditu koloka eta larri. Zer izango da beraiez?\nJabetu da Jesus haien tristuraz eta nahasmenduaz. Bihotza hunkitu dio horrek. Bere buruaz eta datorkionaz ahazturik, ikasleei bihotz ematen ahalegindu da: «Ez dadila larritu zuen bihotza; sinetsi Jainkoagan eta sinetsi nigan ere». Geroago, hizketan ari direla, aitorpen hau egin die Jesusek: «Ni naiz bidea, egia eta bizia. Ezin joan da inor Aitagana, nire bidez ez bada». Ez dute ahaztu behar hori sekula.\n«Ni naiz bidea». Oso gutxi ez direnen arazoa, ez da bidea galdurik edo bide okerretik ibiltzea. Besterik gabe, biderik gabe bizi izatea dute arazoa, labirinto antzeko batean galdurik: aurrera eta atzera ibiliz mila bidetan, unean uneko esloganek eta modek kanpotik esaten dietenei jarraiki.\nEta, zer egin lezake gizon edo emakume batek biderik gabe dagoenean? Norengana jo lezake? Nora joan liteke? Jesusengana hurbiltzen bada, aurkituko duena, ez da izango erlijio bat, baizik bide bat. Batzuetan, fedez egingo du aurrera; beste batzuetan zailtasunekin egingo du topo; are gehiago, atzera ere egin lezake, baina bide zuzenean dabil, Aitagana daraman bidean. Horixe da Jesusen promesa.\n«Ni naiz egia”. Hitz hauek gonbit eskandalagarri dira belarri modernoentzat. Den guztia ez da mugatzen arrazoiaren mailara. Teoria zientifikoak ez du berekin egia osoa. Errealitatearen azken misterioa ezin atzeman daiteke analisi sofistikatuenen bidez. Errealitatearen azken misterioa begi aurrean duela bizi behar du gizakiak.\nAzken Misterio horretara gidatzen eta hurbiltzen gaituen bide bezala aurkeztu zaigu Jesus. Jainkoak ez du inor derrigortzen. Inor ez du behartzen proben eta ebidentzien bidez. Azken Misterio hori isiltasun da eta errespetuzko erakarpen. Jesus da bere Ontasunera ireki gaitzakeen bidea.\n«Ni naiz bizia». Gure bizitza eraldatuz joan daiteke Jesus. Ez urruneko maisu bat bezala, gizadiari jakinduria miresgarriko altxor bat utzia dion maisu bat bezala, baizik eta bizi den norbait bezala, geure izatearen hondo-hondoan, bizi berri baten hazia ereiten digun norbait bezala.\nJesusen egintza hori, gure baitan, era lau eta isilean gauzatzen da ia beti. Fededunak berak ere sumatu bakarrik egiten du atzeman ezineko presentzia bat. Batzuetan, alabaina, ziurtasunak betetzen gaitu, gorde ezineko pozak, erabateko konfiantzak: bada Jainkoa, maite gaitu, dena da posible, baita betiko bizia ere. Ezin ulertuko dugu kristau-fedea, Jesus onartzen ez badugu bide, egia eta bizi bezala.\n2014ko maiatzaren 18a\n2011ko maiatzaren 22a\nEZ ZAITEZTE GELDITU JESUS GABE\nAzken Afaria bukatzean, bereei agur esaten hasi da Jesus: jada ez da izango luzaro haiekin. Ikasleak nahasirik, zur eta lur gelditu dira. Argiro hitz egin ez dien arren, guztiek izan dute susmoa herioak laster eramango duela beren artetik. Eta, hura gabe, zer egin behar dute?\nLur jota ikusi ditu Jesusek. Haiek fedean indartzeko garaia da, Jainkoagan beste era batean sinesten erakutsiz: «Ez dadila koloka jarri zuen bihotza. Sinetsi Jainkoagan eta sinetsi nigan ere». Jainkoagan konfiantza izaten jarraitu behar dute, baina aurrerantzean Jesusengan ere sinetsi behar dute, hura baita biderik hobena Jainkoagan sinesteko.\nJesusek, gero, beste horizonte bat agertu die. Haren heriotzak ez du hondoratu behar fedea. Izatez, berak Aitaren misteriorako bidea hartzeko utziko ditu. Baina ez da ahaztuko haietaz. Gogoan izango ditu. Tokia prestatuko die Aitaren etxean eta egun batean itzuliko da haiek berekin eramateko. Azkenean berriro elkarrekin egongo dira betiko!\nIkasleei oso zail gertatu zaie halako gauza handios batean sinestea. Beren bihotzean era guztietako duda-mudak eta galderak sortu zaizkie. Antzeko zerbait gertatzen zaigu guri ere: Ez ote da hau guztia amets eder bat? Ez ote da ilusio engainagarri bat? Nork garantiza diezaguke halako zoria? Tomasek, betiko bere zentzu errealistaz, galdera bat egin dio: Nolatan jakin dezakegu Jainkoaren misteriorako bide hori?\nUstekabeko erronka da Jesusen erantzun hau: «Neu naiz bidea, egia eta bizia». Erlijioen historian ez da ageri honelako baieztapen ausarditsurik. Bere burua eskaini digu Jesusek, Jainko Aitaren misteriorantz egin behar dugun bidetzat. Jesusek agertzen ahal digu bizitzaren azken sekretua. Jesusek komunikatzen ahal digu giza bihotzak antsiatzen duen bizi betea.\nAsko dira gaur egun, Jainkoagana jotzeko, biderik gabe gelditu diren gizon-emakumeak. Ez dira ateo. Inoiz ez dute ukatu Jainkoa beren bizitzan era kontzientean. Berek ere ez dakite sinesten duten ala ez. Soilki, Eliza alde batera utzi badute, hartan bide erakargarririk aurkitu ez dutelako izan da; alegia, fededunek «Jainkoa» deitzen dugun bizitzaren azken misterio hori gustura bilatzeko, Elizan bide erakargarririk aurkitu ez dutelako.\nEliza uztean, batzuek aldi berean Jesus ere utzi dute. Lerro apal hauen bidez, jada aski jendek susmatzen duen zerbait esan nahi dizuet. Eliza baino handiagoa da Jesus, askoz gehiago. Ez ezazue nahasi Kristo kristauekin. Ez ezazue nahasi Jesusen ebanjelioa gure hitzaldiekin. Dena uzten baduzue ere, ez zaitezte gelditu Jesus gabe. Harengan aurkituko duzue bidea, egia eta bizia, guk zuei agertzen jakin ez duguna. Harritzeko modukoa gerta dakizueke Jesus.\n2017-05-07 - 4. Pazko Igandea (A)\n4. Pazko Igandea (A)\nNeu naiz ardientzako atea.\n+ Jesu Kristoren Ebanjelioa San Joanen liburutik 10, 1-10\nEgun hartan, Jesusek esan zien: «Bene-benetan diotsuet: Artegian atetik barik, beste nonbaitetik sartzen dena lapurra da eta harraparia. Atetik sartzen dena, berriz, artzaina da. Hari irekitzen dio atezainak, eta haren ahotsa entzuten dute ardiek; ardi bakoitzari bere izenez deitu eta artegitik ateratzen ditu. Bere ardi guztiak atera dituenean, aurretik joaten zaie, eta ardiek atzetik jarraitzen diote, ezaguna baitute haren ahotsa.\nArrotzari, ordea, ez diote jarraituko; aitzitik, ihes egingo diote, arrotzaren ahotsa ezaguna ez dutelako».\nAdibide hau eman zien Jesusek, baina haiek ez zuten ulertu zer esan nahi zien.\nOrduan, honela azaldu zien Jesusek: «Bene-benetan diotsuet: Neu naiz ardientzako atea. Nire aurretik etorritako guztiak lapurrak ziren eta harrapariak; horregatik, ardiek ez zieten jaramonik egin.\nNeu naiz atea; ate honetan zehar sartzen dena, onik izango da, eta ez du inolako eragozpenik izango larreak aurkitzeko.\nLapurra ez doa artaldera ebatsi, hil eta hondatzera baizik. Ni, berriz, bizia –eta bizia ugari gainera– izan dezaten etorri naiz.\n2017ko maiatzaren 7a\nBESTE HARREMAN BAT JESUSEKIN\nKristau-elkarteetan beste harreman bat behar dugu bizi Jesusekin, harekiko harremana biziberrituz. Deliberatuki jarri behar dugu bera geure bizitzaren bihotzean. Ohikeriazko moduan aitortutako Jesus batetik, bizigiroan onartutako Jesusengana igaroz. Joanen ebanjelioak garrantzizko hainbat iradokizun egiten ditu ardiek beren Artzainarekin bizi behar duten harremanaz hitz egitean.\nLehenengoa da, «haren ahotsa entzutea», beraren freskotasun eta jatortasun betean hartuz. Nahastu gabe tradizioekiko errespetuarekin edota modaren berritasunarekin. Nahastu edo zoratu gaitzaten utzi gabe beste ahots arrotz batzuek, Elizaren barnean entzuten badira ere, Berri Ona komunikatzen ez dutenek.\nGarrantzizkoa da, Jesusek «geure izenaz» dei egiten digula sentitzea. Hark berak erakar gaitzan utziz. Konturatzea pixkana, eta aldioro poz handiagoz, inork ez diela erantzuten Hark bezala gure galdera erabakitzaileenei, gure gurari sakonenei eta gure azken premiei.\nErabakitzailea da, Jesusi «jarraitzea». Kristau-fedea ez datza Jesusez gauzak sinestean, baizik hari berari sinestean: harengan konfiantza izanez bizitzean. Haren bizierak inspira gaitzan uztean, geure bizitza norabidetzeko argiro eta erantzukizunez.\nBizi-arazoa da ibiltzea, Jesus «geure aurrean» dugula. Ez egitea geure bizitzaren ibilbidea geuk bakarrik. Esperimentatzea halakoren batean, era traketsean bada ere, posible dela bizitza bizitzea bere hondo-hondoan arnastuz; Jesusengan eskaini zaigun Jainko horrengan arnastuz, geure teoria guztiak baino gizatarrago, adiskideago, hurbilago eta salbatzaileago eskaintzen zaigun horrengan, alegia.\nJesusekiko harreman bizi hau ez da jaiotzen gugan era automatikoan. Iratzarriz joan ohi da gure barnean era hauskor eta apalean. Hasiera batean, desio huts bezala kasik. Oro har, duda-mudaz, galdekizunez eta uzkurtasunez inguraturik hazi ohi da. Alabaina, ez dakit nola, iristen da une bat, zeinetan Jesusekiko ukipena deliberatuki hasten baita gure bizitza markatzen.\nKonbentzimendua dut, kristau sentitzen garenon bihotzean momentu hauetan erabakiko dela, hein handian, gure fedearen etorkizuna. Gaur egun berean, biziberritzen edota itzaltzen ari da fedea gure parrokietan eta elkarteetan, haietako kide garen apaizen eta fededunen bihotzean.\nFederik eza gure baitan sartzen hasten da, Jesusekiko gure harremana indarra galtzen hasten den momentutik, edota ohikeria, axolarik eta ardurarik eza direla-eta erdi lo gelditzen da. Horregatik, Frantzisko aita santuak aitortu du «gune motibagarri eta saneagarriak sortu beharrean garela… Jesusekiko fedea eraberritzeko lekuak, alegia». Jesusen deia entzun beharra dugu.\n2014ko maiatzaren 11a\n2011ko maiatzaren 15a\nJesusek kontakizun metaforiko bat proposatu dio fariseu-talde bati. Gogor kritikatzen ditu Israelgo buruzagi erlijiosoak. Artzaintzatik hartua da pasadizoa. Artaldea artegian bildua dago, hesi edo pareta txiki batez inguratua, artzaina atean zaindari dela. Jesusek, hain juxtu, ardietara iristeko den «ate» horretan du bere arreta.\nArtegira sartzeko bi era dira. Artaldearekin zer egin nahi den da kontua. Norbait artegira hurbildu eta «atetik sartzen ez bada», baizik «beste alde batetik» salto egiten badu, bistan da halako hori ez dela artzaina. Ez doa bere artaldea zaintzera. «Arrotza» da; ostera, «akabatzera eta kalte egitera» doa.\nBenetako artzainak guztiz desberdin jokatzen du. Artegira hurbiltzean, «atetik sartzen da», ardiei beren izenaz dei egiten die eta haiek kasu egiten diote. Kanpora atera eta denak bildu dituenean, aurrean jarri eta gidari doa non jana izango duten belardira. Ardiek jarraitu egiten diote, ezaguna baitute haren ahotsa.\nZer sekretu du, ordea, «ate» horrek, bertatik igarotzen diren egiazko artzainak legezkotzat emateko? Aldiz, «veste nonbaitetik» sartzen diren arrotzak, ez artaldea zaintzeko, baizik kalte egiteko, salatzeko? Fariseuek ez dute ulertu zer ari zaien Maisu hura.\nHorregatik, kontakizunaren giltza eman die Jesusek: «Benetan diotsuet: neu naiz ardien atea». Jesusek ireki duen bidea hartu eta haren ebanjelioa biziz jarraitzen diotenak: haiek dira egiazko artzainak: jakingo dute nola janaritu kristau-elkartea. Artegian sartu, Jesus alde batera utzi eta haren gauzei ezjakinarena eginez sartzen direnak: haiek dira artzain arrotzak: kalte egingo diote kristau-herriari.\nHainbat Elizatan denok ari gara sufritzen, asko: bai artzainak, bai Jainkoaren herria. Hierarkiaren eta kristau-herriaren arteko harremanak sarritan bizi ohi dira errezeloz, hika-mika eta era tirabiratsuan: badira ukatuak sentitzen diren gotzainak; badira marjinatuak sentitzen diren kristau-sektoreak.\nErrazegia izango litzateke guztia Hierarkiaren abusuzko agintekeriari leporatzea edo fededunen menderakaiztasun heldu gabeari. Sakonagoa da erroa eta konplexuagoa. Oso egoera zaila sortu dugu: bakea galdu. Hargatik, gero eta gehiago izango dugu Jesusen beharra.\nGeure baitan hazarazi beharra dugu elkarrekiko errespetua eta elkartasuna, elkarrizketa eta egia ebanjelikoaren bila egiaz ibiltzea. Ahalik lasterren behar dugu arnastu Elizan maitasun-giro handiagoa. Ezin irtengo gara krisialdi honetatik, guztiok Jesusen espirituaren bila jotzen ez badugu. Hura da «Atea».\n2017-05-28 - 7. Pazko Igandea - Jaungoikoaren Igok...


Bi koreografia eder egunotan Gipuzkoan — dantzan.eus\nHemen zaude: Hasiera › Hemeroteka › Bi koreografia eder egunotan Gipuzkoan\nDantzaren XVII. Zirkuitua bi koreografia programatu ditu egunotan Gipuzkoan. Dantzaz Konpainiaren Basoa koreografia Eibarren ikusiko da, eta Kimuak genero-ikuspegia eta askatasuna gogoetagai dituen GenEroa obra taularatuko du Hernanin.\nIrailaren 18an, larunbatez, Dantzaz Konpainiak Basoa koreografia aurkeztuko du Eibarko Errebal plazan. “Basoa: iluna, estaltzen duena. Gune majikoa, baita beldurgarria ere. Historia garaikideko erreferentziazko gune bat estali nahi izan duena bezalakoa. Errefuxiatu-gunea, kontzentrazio-esparrua… Gurs, milaka pertsona bildu eta pilatu zuen lekua, ehundaka pertsona hil ziren lekua, Guregandik oso hurbil dagoen leku bat, historian hain urrun ez dagoena. Gursen abiapuntua izango dugu gaur milaka eta milaka pertsonak gerrak eta pobreziagatik pairatu behar duten egoerari buruzko hausnarketa egiteko eta mezu poetikoa zabaltzeko. Gurs iragana eta gaur eguna lotzen dituen zubia da”.\nHurrengo egunean, hilak 19, Kimua taldearen txanda izango da Hernanin, eta GenEroa ikuskizuna eskainiko du. Genero-ikuspegiaren inguruko lanketa, originala bezain berritzailea den dantza ikuskizun eta mediazio parte-hartzaile bidez proposatzen du Kimua Dantza Kolektiboak. “Benetan askeak bagina, nola mugituko ginateke? Nola dantzatuko genuke? Eta zu, ausartuko zara lehen dantza pausua ematera? Loturak puskatzera? Benetan aske izatera?”


Erakusketa: ‘Itsaspeko fauna eta flora’ - UPV/EHU\n«Gure osasun fisikoa zaintzea bezain garrantzitsua da gure osasun mentala zaintzea; biek behar dute elkar eta elkar osatzen dute»\nErakusketa: ‘Itsaspeko fauna eta flora’\nNoiztik: 2022/05/16 Noiz arte: 2022/05/26\nAstelehena : 08:00 - 20:00\nAsteartea : 08:00 - 20:00\nAsteazkena : 08:00 - 20:00\nOsteguna : 08:00 - 20:00\nOstirala : 08:00 - 20:00\nDuela bost urte, Euskal Herriko Unibertsitatea aitzindaria izan zen Ilustrazio Zientifikoko graduondoko bat ezartzen, eta oraindik ere Estatuan ematen den bakarra da. Titulu horrek zientzia irudi eraginkor eta zorrotzen bidez komunikatzeko gai diren profesionalak prestatzea du helburu. Baina prestakuntzaz gain --lehen lau edizioetan 59 ilustratzaile trebatu ditu eta beste 16 egiten ari dira aurten--, titulazioaren beste helburuetako bat da herritarrei irekitako jarduerak sustatzea, ilustrazio zientifikoaren garrantzia nabarmentzeko. Adibidez, maiatzaren 16tik 26ra Bizkaia Aretoan ikusgai egongo den erakusketa.\n‘Itsaspeko fauna eta flora’ erakusketak Plentziako Itsas Estazioak antolatutako lehiaketaren bi edizioetan aurkeztu diren lanak biltzen ditu. Ilustrazio Zientifikoko ikasle eta titulatuek har dezakete parte, eta gaia da Bizkaiko Golkoko animaliak eta landareak. Adibidez, maiatzaren 16tik 26ra Bizkaia Aretoan ikusgai egongo den erakusketa. Guztira, 26 irudi dira, eta gure itsasoan eta kostaldean bizi diren izaki-kopuru handi bat xehetasunez ezagutzeko aukera ematen dute: itsas zaldiak, izarrak, mota guztietako hegaztiak edo moluskuak... “Prestakuntza-prozesuan, natur zientzien dibulgazioa nabarmentzen da. Horiek publiko zabalago batera iristen dira, hainbat kanalen bidez, eta, horrela, gure ikasleek gure titulaziotik egiten duten bidea aberasten dute”, azaldu du Maren Ortiz Zarragoitia masterraren arduradunak.\nPlentziako Itsas Estazioak antolatzen duen Ilustrazio Zientifikoko Lehiaketan aurkeztutako lanak lehen aldiz erakusten dira Bizkaia Aretoan\nLeku berezi batean, Nuria González Santiagoren bigarren edizioaren irudi irabazlea dago ikusgai. Konposizioaren hondoa flysch-a da. “Hain paisaia hieratiko eta dotorea iruditzen zait, ezen edozein izaki bizidun irudikatzeko oinarri ideala baitzen”, azaldu du autoreak. Eta hondo horren gainean, “denetarik” erakusten du, gure kostaldean bizi den espezie-aniztasun izugarria islatuz: ubarroi mottoduna (Phalacrocorax aristotelis), itsas izarra (Asterina gibbosa) eta itsas plantaina (Plantago maritima). “Espezie horiek aukeratu nituen, ekosistema horien oso berezkoak izan arren, ez direlako liburu edo postalen argazkietan edo irudietan gehien agertzen direnak, eta merezi zutelako obra honetan leku berezi bat izatea”, erantsi du ilustratzaile horrek, 2020-2021 ikasturtean Ilustrazio Zientifikoaren graduondokoa egindakoan biologoaren ibilbidea aldatu baitzuen.\nIlustrazio Zientifikoa berezko masterra\nMaiatzaren 23an irekiko da Ilustrazio Zientifikoa berezko masterrean eta gainontzeko berezko master eta graduondokoetan izena emateko epea.\nInprimatu Erakusketa: ‘Itsaspeko fauna eta flora’


Joseba Egibar: Â«Alderdiko batzuentzat ez naiz gustuko pertsona, badakitÂ»\nBere alderdian azken bi urteetan izandako gorabeherak izan ditugu hizpide solasaldiaren zati nagusian. EAJko GBBko presidentearen hautaketaz mintzatu gara hasieran, urte luzetan alboko izandako Juan Mari Juaristi izan baitzuen arerio. Hainbat tirabiraren ondoren, Joseba Egibar GBBko burua berretsia izan zen: "Alderdi barruko prozesua izan da gertatuen atzean. Xabier Arzalluzen agurraren ondoren alderdian bi ikuspegi lehiatu ziren. Ikuspegi bakoitzak alderdiak finkatutako estrategia eta politika kudeatzeko bere ideiak azaldu zituen. Prozesuan Josu Jon Imaz izan zen garaile eta horren ondorioz etorri zen GBBan gertatua". Juaristi Imazen alboan kokatzeak politikako solas-lekuak harritu zituen: Â«Hori norberaren aukera da. Berak pentsatzen badu talde horrek hobeto kudea dezakeela alderdiak finkatu dituen estrategia eta politika, nik ez dut arazorik. Alderdi hau boluntarioz osatuta dago eta bakoitzak bere erabakia hartzen du librekiÂ». Juaristirekin gertatuaren ondorioz minik geratu ote zaion galdetu diogu: "Ez. Aitzitik. Jarrerak argitzen diren neurrian hainbat hobe alderdiaren politika kudeatzeko".\nEAko idazkari nagusi ohi Gorka KnÃ¶rrek politikaren parte handi bat politikarien arazo pertsonalek baldintzatuta dagoela esan berri du ARGIAn. Ados?\nBerari esperientzia hori hurbiletik bizitzea tokatu zaio nonbait. Argi dago: politika ez da aseptikoa, pertsonak gara. Politika eta taldearen lana pertsonekin duzun konfidantzaren arabera gauzatzen da, elkarren arteko konfidantza mailak baldintzatzen du politika. Eta horrek ez du esan nahi talde bat osatzeko denek berdin pentsatu behar dutenik. Alderdi barneko aniztasunaren isla izan behar du taldeak. Gure alderdian, proportzio eta batzorde ezberdinetan, aniztasuna badago.\nJosu Jon Imaz EBBko presidente hautatu ondoren horrela esan zuen Arnaldo Otegik ARGIAn: "Agian hobe EAJn agintzen dutenekin hitz egitea, ezta?" Nork agintzen du EAJn?\nHorretan Arnaldok arrazoi du. Garai bakoitzean zer tokitan nork agintzen duen harekin hitz egin behar da. Uste dut Batasunak logika hori jarraitu duela. Harreman kolegiatuak dauzkagu indar politikoekin, ezker abertzalearekin barne, eta hitz egiten dugunean bakoitza zein den badakigu. Denok kontziente gara horretaz, alderdi barruan aginte maila zeinek daukan garbi delarik. Gurean garbi dago, alderdia erreferentea da, eta aldi berean, Ibarretxek Ã»jarduneko lehendakaria orainÃ» Jaurlaritza eta alderdia erreferente nagusitzat ditu.\nNolanahi ere, iruzurtua sentitu al zinen EBBrako hauteskundeetan?\nEz. Nik argi daukat alderdiko batzuentzako ez naizela gustuko pertsona. 1991z geroztik, Leitzarango auzia konpondu zenean, bakarren batzuk ez zuten egokitzat jo GBBren jarrera. Geroago, 1995 eta 1998ko gertaera politikoetan, GBBk estilo bat erakutsi zuen. Eta estiloa, ez politika egiteko moduan. Norbera finago edo baldarragoa izan daiteke, estiloa diot, norabide politikoa marraztu eta ziurtatzeko garaian eztabaidak gure modura planteatu eta garatu genituelako. Batzuek Xabier Arzalluzek urtetan agertu zituen nolabaiteko autoritate eta lasaitasunari galdera ikurra jarri zioten nolabait.\nAlderdi barruko bi arima delakoak agertu ziren nolabait. Egun Imazek eta Egibarrek ordezkatuta?\nArima horiek ote diren ere ez dakit. Batzuk ComuniÃ³n eta Aberri ildo historikoekin alderatu nahi izan dituzte. Ni ez naiz eztabaida horretan sartuko. Garbi dudana da, 2000 eta 2002. urteetako alderdiaren ponentziak Ã»nahiz eta emendakinak izan zirenÃ» aho batez onartuak izan zirela. Agian, aho bateko hori ez zen benetakoa, eta bakarren batzuek beste ideia batzuk eduki ditzakete. Denborak erakutsiko du zertan dabilen sektore hori. Hau ez da alderdi barruko lasterketa bat. Nik alderdia herri honen zerbitzurako dagoen tresna bezala ulertzen dut, eta ni parte naiz beste 33.000 kideak bezalaxe. Gure erabakiek herriaren zerbitzura egon behar dute, eta herriaren nahitik aldentzen bagara, herritarrek abisua emango digute, eta modu berean jarraitzen badugu, bide horretatik baztertuko gaituzte. Zorionez, azken 25 urteetan, EAEn, herri honen gehiengoaren babesa jaso du EAJk.\nDena dela ere, Imazen izendapenak alderdiko "pisu astuÂ»nen sostengu interesatua izan omen zuen. Ba al daude "pisu astun" horiek?\nAgian egongo dira. Beraiek jakingo dute. Herri honetan erreferentea diren erakunde eta pertsonak direnak direla ere, denok ezagutzen dugu elkar. Nahiz eta ezkutuan edo azpi-jokoan ibili eta batzuek ez duten beren benetako iritzia behar adina azaltzen, Joseba Egibarri baino beldur gehiago diote herri honek hartu duen atzeraezinezko bideari. Adibidez, lehendakariak nora garamatzan edo nora eraman gaitzakeen horrek beldurtu egiten ditu sektore horiek. Askoz garrantzia handiagoa dute lehendakariaren jarrerak eta estrategiak Egibarrek pentsa dezakeenak baino.\nBatzuentzat Arzalluzen delfina edo izurdea zara. Beste batzuentzat marrazoa.\nXabier Arzalluz EBBko buru zela eta ni bozeramalea, talde erreferentzial bat osatu genuen. Arzalluzek egina hor dago, garai ezberdin batean egina. Utzi duen legatu politikoak autoritate ukitua eman zion alderdiari. Eta nik asko eztabaidatu nuen Arzalluzekin. Baina nahiago dut berarekin izan nuen eztabaida izatea Ã»gaur egun ere jarraitzen dugunaÃ» eztabaida ez den giroa baino, edota gauzak joan doazela uztea baino.\nArzalluz zegoenean baino gutxiago eztabaidatzen da orain EBBn?\nLehen asko. Orain, arazo asko dugu eta bagoaz berauek konpontzen. Egia esan, arazoek ondo bideratzea denbora asko eskatzen dute. Garai estrategikoetan Arzalluzekin eztabaidatzea luxua izan zen. Xabierrek boterea baino gehiago autoritate politikoa zeukan. Ez dakit besteen kasua nola izan zen, nik eztabaida aberatsa izan nuen EBBn eta ondorio oso positiboak.\nOrduan EAJn Arzalluzen arima nagusia edo bakarra ote zen ez dakigu, baina gaur egun, analista politikoen esanetan, bi arima daude: Imaz eta Egibarrena.\nHemen analista gehiegi dago. Azken urtetako erreferentea desagertu denean, analisia noiznahi, nonahi eta nolanahi egiten da, alegia. Josu Jonek bere estiloa dauka. Berak garbi dauka zein garaian tokatu zaion EBBko presidente izatea eta alderdiak nondik nora joan behar duen, eta nik ez dut zalantzan jarriko alderdiarentzat eta herriarentzat hoberena nahi duela. Guk talde lanean aritu behar dugu. Diferentziak diferentzia, bakoitzak badakizki zein diren bere alde ahulak eta sendoak. Ni, alderdiak markaturiko estrategiaren barruan, eskatzen zaidan neurrian eta moduan, guztia ematen saiatzen naiz herri honen onerako.\nZein da Egibarren arima politikoa?\nAlderdiarena. Herri honek 1998tik gaurrera estrategia berria gorpuzteko prozesua bizi izan du: alderdiak eta lehendakariak aurreko legealdian aurkeztu eta onetsi zuen proiektu hori ez zen onartuko 1998. urtean gertatu zena gertatu gabe. Urte hartan autonomiaren azterketa kritikoa egin zen. Su-eten garai bat ezagutu genuen. Alderdi abertzaleen arteko elkar lanerako aukera ireki zen, Lizarra-Garaziko Akordioan nahiz Legebiltzarrean gauzatuak. Estrategiak berrikusi ziren eta ez dut uste egoera berri batera estrategia egokitu zela su-etena eman zelako, herri honek heldutasuna eta herri bezala jauzi egiteko aukera ikusi zuelako baizik. Herriak horretarako indarkeriazko bidea behin betiko utzi behar zela adierazi zuen eta Espainiari gatazka konpontzeko nahia eta beharra agertu zitzaion. Hor kokatu behar dira alderdiaren gaur egungo jarrerak, eta nik aurreko jarrera horiek alderdi barruan nola proiektatzen diren begiratu behar dut. Nik horietan ikusten ditut nire arima, bihotza eta burua.\nJuan Jose Ibarretxerenak eta zureak hurbil al daude?\nIbarretxek bere ardurak eta mugak ditu. Hiruko baten gobernuburua izan da. Aurrerantzean ikusiko dugu horrela izango den. Nahiko lan badu berau berresten. Instituzio gizona da. Erakundeetan dagoen gizona izaki, babesaz gainera, alderdiak bere bidea zabaltzen lagundu behar dio, alderdiak aurretik joan behar du, berak atzetik datorrela bide errazagoa eduki dezan, horretan lagundu behar diogu. Ibarretxek ez ditu alderdiaren jarrerak azaltzen soilik, adostasunarena baizik. Alderdiak aurretik joan behar du, eta nik hori botatzen dut faltan nolabait, aurreragotik joatea alegia.\nNola ikusten duzu bera eta bere izena daraman Plana aurrera joate horretan?\nAgian, alderdiari dagokionean, Ibarretxe bezalako pertsona batek egin du egin zezakeena. Orain, Gernikako Estatutuaren garaia protagonizatu zuten pertsonek lagundu lezakete pertsona hau beste jauzi bat ematen. Ibarretxe berak bakarrik ezin du protagonizatu hori. Jauzi horren lidergoa berak hartu zuen, baina, aurreko belaunaldiak, apustu estrategikoa egin zutenek -Arzalluzek nahiz Garaikoetxeak, adibidez- duten eskarmentuaren laguntza ekarri beharko liokete. Denok bat gatoz, barne azterketa eta prozesu bat izan da, eta EAk nahiz EAJk babestu dute plana. Ibarretxek egin behar zuena egin du.\nPlanak balio al du aurrera egiteko?\nBai. Dudarik gabe. Plan horretan mugarri batzuk daude eta horiek alderdiak etorkizunean egingo dituen pronuntziamenduetan izango dira: hala nola Euskal Herria deritzan herri bat dagoela. Herri honek bere etorkizuna erabakitzeko eskubidea daukala. Autodeterminazio ariketa zuzen eta modernoa egin behar dela eta hori adierazi behar zaiela estatuei -epe laburrean, ariketa hori Espainiako Estatuari betetzea galdetu behar zaio, eta geroan Frantziakoari-: hau da, herri honek erabakitzen duena errespetatzeko prest al zaudete? Erabaki horren ondorioz elkar bizitzarako hitzarmen berri bat ituntzeko prest al zaudete?\nÂ«Jaurlaritza berriaren osaketa kudeatze politiko hutsean oinarritzen bada bide motza edukiko duÂ»\nEusko Legebiltzarreko mahaiaren osatzean gertatua ikusita, nola jarriko dira alderdiak ados oinarrizko arazoetan?\nHori horrela da, baina, bake eta normalizazio politikoa helburu nagusia bada, erakundeak ere helburu horren zerbitzura jarri behar dira. Hau da, Jaurlaritza berriaren osaketa kudeatze politiko hutsean oinarritzen bada bide motza edukiko du.\nZenbat iraunen du legealdiak?\nNormalizazioa oinarrizko helburu bada, Jaurlaritzaren nolako oinarria halaxe iraunen du legealdiak. Eta horretarako alderdi bakoitzak bere proiektuak jarri beharko ditu mahai gainean. Lehendakaritzak ekainaren 22an lehendakariaren inbestidura saiorako jarriko dituen zutabeak berriz, aurreko legealdian jarritako berberak izango dira.\nHirukoaz osatutako Jaurlaritzak noraino egin dezake bide?\nHirukoa osatzen bada, bere helburu nagusia normalizazio eta bakea lortzea izango da. Hori izango da hirukoaren iraupenaren berme nagusia.\nHorretan EHAK gakoa izaki.\nBai, dudarik gabe, Legebiltzarrean nahiz Jaurlaritza osatzeko. EHAK negoziazio prozesu batean sartu beharko da eta gu beraiekin. Berdin esan dezakegu PSE-EEz. Baina hauek beren hautagaia aurkeztuko dute. Beraz, EHAKren esku dago balizko berdinketa desegitea.\nAralar hirukoan egotea hobetsiko al zenuke?\nAralarrek bere asmoak azaldu ditu. Nik ulertzen dut bere jarrera. Iritsi berriak dira eta euren bidea urratu nahi dute, diskurtso propioarekin. Lerro nagusietan ondo legoke beraiekin akordio batera iristea, baina ez Gobernua osatzeko. Legebiltzarrean lehentasunezko hitzarmen bat lortzeko aukera badago eta berau jorratu beharko litzateke elkarren errespetuan.\nErreferenduma gauzatuko al da?\nHerri kontsultara joatekotan, eta joango gara legealdi honetan, Legebiltzarrak baimendu beharko du kontsulta hori, eta gauzak dauden bezala izanda Ã»eta hobera egingo balute hobeÃ» berau gauzatzea EHAKren esku izango da bereziki.\nAlderdien arteko mahaian egongo al da EHAK?\nLegebiltzarrean osatzen bada bai. Baina EHAK-koek esan dutenez, beren jarduera politikoa Legebiltzarrera mugatuko da eta Legebiltzarretik kanpo ez dute txintik esango eta egingo. Beraz, EHAK-k kanpoan Batasuna izango du kide politikoa. Legebiltzarretik kanpo mahaia osatzea badago, Ibarretxek -Arnaldo Otegi eta Pernando Barrena Ajuria Enean hartu zituenean- errekonozitu baitzuen Batasuna. Artean, mahaia edota mahaiak non eta nola osatuko diren ikuskizun dago.\nÂ«Espainiako Gobernua eta ETAren artean zerbait badago guk babestuko duguÂ»\nAsiskok oinarrizko axioma euskal prozesurako marraztu du ARGIAn: "Dena erlatibizatu behar da (edo ez)Â». Egungo tentsioan, dena erlatibizatu al daiteke?\nDena erlatibizatu daiteke, baina puntu batzuetan errespetua lortu behar dugu, errespetua da hitz klabea. Aukera batzuk sortu dira, baina ez baditugu elkarrekiko errekonozimendua eta errespetua aitortzen jai dugu. Taktizismo hutsean erortzeko arriskua dago.\nZertan dago normalizazio politikoa orduan?\nEspainiako Gobernuaren eta ETAren arteko harremanak omen daude. Baina, hasteko, alde bakoitzak bestea errekonozitu eta errespetatu behar du. Elkarri ziria sartzeko asmotan ari badira, batek bestea umiliatu eta besteak bonbak jartzen baditu ordainean, horrek bide motza dauka. Esate baterako, Eusko Legebiltzarrean onartutako proiektua aurkeztu genuen Madrilgo Kongresuan, baina ez zuten errespetuz hartu. Horrela ez goaz inora. Talanteak talante, ez zen errespetu eta errekonozimendu politikorik izan. Beraz, Espainiako Parlamentuak Eusko Legebiltzarrak onartutako zerbait ez badu aintzakotzat hartzen, zaila ikusten dut alderdien arteko elkar errespetua gauzatzea.\nNola ikusten duzu gaur egun ETA?\nEz dakit zein den ETAren azkeneko erabakia, baina ETAk gobernu berri guztiei su-etena eskaini die, Gonzalez nahiz Aznar buru izan zirelarik, kasurako. Nik ez dut daturik, baina Zapaterok Gobernura iritsitakoan ETAren eskaintza jasoko zuela uste dut. Bien bitartean, Batasunak Anoetako Proposamena plazaratu zuen, filosofia guztiz berria. Bi bideko estrategia proposatzen duena: batetik, alderdien arteko mahaia osatzea, eta bestetik ETA eta Gobernuaren artekoa. Bi bideko estrategia horiek elkarren ondoan doaz ordea, eta tartean zango trabatzeak izango dira.\nBidez bide, zein izango da EAJren jarrera?\nGuk argi dugu, bide horretan zerbait kudeatzeko aukera badago guk babestuko dugu. Gatazka politikoaren klabeak bide bi horietan daude. Baina, alderdien arteko mahaia osatuko da, baldin mahaikide guztiek gatazka politikoa dagoela aitortzen badute. Mahai politiko bat edo bi, bat hemen eta beste bat Nafarroan, adibidez, baina esertzen bagara zerbait konpontzeko izan dadila. Baina ETAren arazoa bere bidean konpontzen bada, Gobernuarekin, alderdien artean zertaz hitz egingo da? Bada, iritziak iritzi, Euskal Herria subjektu politikoa dela erabakitzeko izan beharko du, lurraldetasunaren gaia barne. Hori da hitzartu beharko dena, epeka eta zatika. Eta funtsean hori da Ibarretxek aurkeztu eta Legebiltzarrak onartutakoa. Horiek dira zumeak.\nPP non geratuko da ordea?\nHor dago koska. PSOEk ez baitu txantxetako itzala atzetik. 10 milioi boto duen indar politiko horrek ez dio bat bera ere barkatuko eta Zapaterok hanka sartzen duen bakoitzean egurra emango diote. Baina, neurri handi batean, PSOEk eraiki du jokaleku hau. PSOEk PPk biktimak erabiltzen dituela esaten du orain, baina zer egin du PSOEk joan deneko azken urte guztiotan? Beren tesietan sartzen ez ginenak infernura bota. Botika bera jasotzen ari da PSOE orain. Adibidez, entzun itzazu Madrilgo hedabide jakin batzuek zer-nolakoak esaten dituzten PSOEren aurka, bada, gure aurka bota izaten dituzten antzekoak.


Kaleko argiteriaren arazoak ia konponduta daude; argindar kaxa berria jarriko dute laster - Antzuola - Goiena.eus\nKaleko argiteriaren arazoak ia konponduta daude; argindar kaxa berria jarriko dute laster\nAintzane Irizar 2007-12-12 17:31\nAbuztuan hasi ziren kaleko argiteriarekin arazoak herriko hainbat lekutan. Arazo handienak Beheko auzoan sortu ziren, izan ere, astebete egon ziren argi barik kale horretan. Zurrategi ere, hainbat egunez egon zen ilunpean. Harrezkero, Eguzki auzora ere iritsi zen arazoa.\nDagoeneko, konpontzeko bidean dago arazoa. Batetik, argindar kaxa berria jarriko du Udalak Beheko auzoko kaleko argiteriarendako. Izan ere, gaur egun, frontoiko argindar kaxatik bideratzen da Beheko auzoko, Eguzki auzoko eta Zurrategiko kaleko argiteriarendako argindar guztia. Horrek gainkarga arazoak sortzen ditu.\nPedro Iturbe alkateak hauxe adierazi du: "Urte mordoan, kaleko argiteriaren kableatuan ez da ezer egin, eta zaharkituta geratu da; gainera, sistema berrantolatzeko beharra zegoen, izan ere, adituek esan digutenez, instalazioen erabilera ez dago ondo planifikatuta".\nEguzki auzoan, bestalde, Kalebarrengo zubia zabaltzeko lanek ere izan dute eragina; kable bat apurtu egin zuten, eta horrek eragin zituen arazoak. Kableatu hori berritu dute dagoeneko. Azkenik, Zurrategiko aberia bat konpondu duten arren, aberia txiki baten bila dihardute Udaleko arduradunek, horri ere konponbidea emateko.


Kerman Lejarraga - basqueteam\nKerman Lejarragak hamarkada bat darama boxeoan. ‘Morgako Errebolberra’ 17 urte zituela hasi zen kirol horretan, eta gorengo mailan debuta egin aurretik zenbait lorpen eskuratu zituen: Bizkaiko eta Euskadiko txapelketak irabazi zituen, All Star Neoprofesionala irabazi, eta Etorkizuneko Txapeldunak lehiaketan aritzeko hautatua izan zen.\nBehe mailetan egindako lan horri esker egin zuen profesionaletarako jauzia, Txutxi del Valle prestatzailearen eskutik. Egun, 27. postuan dago munduko boxeatzaileen Pro Rankingean.\nLejarragak Bilboko La Casillan egin zuen profesionaletako debuta, 2013ko maiatzean, Jair Cortesen aurka. Estreinako aldi hartatik 2019ko martxora arte borrokaldi guztiak irabazi ditu, 27-0-0 marka ezarri zuelarik. Tartean, welter pisuko WBA gerrikoa jantzi zuen 2016ko martxoan, Lazslo Toth garaituta. Espainiako txapeldun izan zen, berriz, 2017ko azaroan, José Del Río azpiratuta.\nHalaber, Europako gerrikoaren jabe egin zen 2018an, Bradley Skeeteri bigarren asaltoan irabazita. Urtebete geroago galdu zuen Europako gerriko hori, 2019ko martxoan, David Avanesyanen kontra, Bilbon. Urte bereko irailean bigarren aldiz galdu zuen Avanesyanen aurka, gerrikoa berreskuratzeko saiakeran.\nLejarragak 2019ko azaroan egin zuen superwelter pisurako jauzia, eta irabazi egin zuen lehendabiziko borrkaldi hartan. Lehen asaltoan gainditu zuen Anderson Clayton, Bartzelonako Vall D’Hebron pabilioian. Hala, 28-2ko marka du profesionaletan.


Gastizar eraikinaren suntsiketa: Karakaseko Euskal legatuaren parte bat desagertzen da. Gastizar eraikinaren suntsiketa: Karakaseko Euskal legatuaren parte bat desagertzen da.\nHome Gizartea Diseinua Gastizar eraikinaren suntsiketa: Karakaseko Euskal legatuaren parte bat desagertzen da\nOraintxe bertan enteratu gara, euskal-venezuelar baten informazioari esker, Gastizar eraikina suntsitua izan dela.\nGastizar eraikina, Av. Orinoco Miguel Salvador-en lana. Suntsiketa baino lehen.\nVenezuelako hiriburuaren arkitekturari, Gerra Zibileko euskal erbesteak eginiko aportazioaren parte da. Aportazio interesgarri eta baliotsu honek, azken urteotan kalteak jaso ditu. Nahiz eta eraikina “Nazioaren Interesaren Ontasunak” edo “Udalerriaren Interes Ontasun” barruan egon.\nDiseinatzailea, Miguel Salvador Cordón, diktaduratik ihesean Venezuelara erbestu behar izan zuen euskalduna, Karakaseko gutxienez 100 eraikinen “aita” da.\nGure euskal-venezuelar lagunaren eta Docomomo VE informazioarekin usten dizuegu, non eraikinaren suntsiketari buruz hitz egiten den, Venezuelako Unibertsitate Zentraleko Arkitektura eta Hirigintzaren Fakultateko “medio Digital” webgunean agertua. Karakaseko arkitektura kontenporaneoari euskal aportazioari buruz hitz egiten da honetan, Miguel Salvador-en lanari buruz, eta baita urte haietan euskaldunek eraikitako eraikin bereziei buruz.\nKarakaseko el Rosal eta Las Mercedeseko Euskal Arkitekturari buruzko Dokumental Laburra ere partekatzen dugu zuekin, 2003an Cristina Valladaresek egina.\nVenezuelako euskal memoriarentzat galtze handia, eta baita hiri horren hirigintza-ondarearentzat.\n“Venezuelako Mugimendu Modernoaren leku, eraikin eta auzokideen nazioarteko dokumentazio eta mantentzearen Lan talde ofiziala”-ren Facebook-a.\nEuskal Arkitektura “Las Mercedes”-en\nPrevious articleEEBB-etatik idatzitako Sorgina baten historia, euskal arbasoak dituen Mexikar batek margotua eta Korean argitaratua\nNext articleDonibane Lohizunetik, makila bat portugaldar errepublikako presidentearentzat


iraila | 2014 | Hitzen uberan | Page 2\nInazio Mujikaren “Azukrea belazeetan” mintzagai\nGloria Fuertes ‘Berrirakurtzen’\nBeñat Sarasola eta Jon Benito dira Berrirakurtzen zikloaren sustatzaileak. Gonbidatu bakoitzak “bere ikuspuntutik, bere eskarmentutik egingo du irakurketa, formatu librean”. Hala zioten ekimena martxan jarri zutenean. Jardunaldi hauek irekiak dira, eta “liburu baten aitzakian liburuaz eta bertatik eratortzen denaz eta … Continue reading →\nIdazle Eskolan izena emateko epea laster amaituko da\nHelburuak Lehen ikasturtea: Narrazioaren, argudiaketaren eta baliabide erretorikoen gakoak jasotzea. 10.000 karaktere bitarteko lanetan trebatzea. Asteroko lanen bidez, idazketaren metodologia finkatzea. Idazketa-zuzenketa prozesuaz hausnartzea. Ikasleak bere generoa eta lan luzeago baten bidean jartzea. Idazle baten formakuntza gertutik ezagutzea. Bigarren ikasturtea: … Continue reading →\nEIZIEren ikastaroa, Shakespeare\nDonostia 2016 Europako Hiruburutza proiektuarekin lankidetzan, EIZIEk hainbat jarduera antolatu ditu William Shakespeareren A Midsummer Night’s Dream (Uda-gau bateko ametsa) obraren itzultze-prozesua gizarteratzeko. Juan Gartzia eta Maialen Berasategi itzultzaileek hartuko dute parte ikastaro Ikastaro moduko honetan parte hartzeko, Juan Garziak berariazko materiala prestatu du. EIZIEren webgunean dago eskuragai, informazio … Continue reading →\nOraingoz bi atal dira Nor da Nor guneak eskaintzen dituenak: batetik, euskaratik eta euskarara egindako literatur itzulpenak (genero guztiak; helduentzako obrak zein haur eta gazteentzakoak); bestetik, literatur itzulpen horien egileak eta EIZIEko bazkideak. Ezagutzarako eta kontsultarako ezezik, ikerketarako ere erreferentziala … Continue reading →\n2014-2015 denboraldiko egitaraua aurkezteko ekitaldi berezia antolatu du Gasteizko Irakurle Klubak: Ez genekien bizitzekoak ginenik: Emily Dickinson, Sylvia Plath, Ingeborg Bachmann. Urriaren 9an osteguna, 20:00etan Ignacio Aldecoa Kultur Etxean. Partehartzaileak: Angel Erro, Iñigo Astiz, Nagore Tolosa.\n“Iruditzen zait hesi batzuk erortzen ari direla nire hitzetan”, antzekorik esan zenuen liburuaren aurkezpenean. Eduki aldetik, eta estetikoki ere, libreago zabilela esan daiteke. Bai, hala gertatzen zait poema liburu honetan. Ez naiz sekula eskuak lotuak ukan dituen idazlea izan, baina … Continue reading →


TECNALIA y UPV/EHU lanzan un programa de investigadores con doble afiliación - UPV/EHU\nJesús María Blanco, TECNALIAri lotutako ikertzaile elkartu gisa, eta Estibaliz Garrote, ikerketarako lankide akademiko gisa UPV/EHUn, afiliazio bikoitzeko lehen bi pertsonak dira\nFirst publication date: 10/11/2020\nJesús María Blanco eta Estibaliz Garrote. Argazkia: UPV/EHU\nUniversidad del País Vasco/Euskal Herriko Unibertsitateak (UPV/EHU) eta TECNALIA ikerketa eta garapen teknologikoko zentroak beste urrats bat eman dute elkarrekin lankidetza estrategikorako duten harremanean, programa berri bat abiarazi baitute. Horrek ikertzaileen afiliazio bikoitzerako formulak jasotzen ditu, lankidetza bultzatzeko mekanismo gisa, eta interes komuneko gaietan jarduera eta posizionamendua indartzeko aukera ematen du.\nErakunde horietako bakoitzak formula egokiak ditu afiliazio bikoitz horretarako: batetik, TECNALIAri lotutako ikertzaile elkartua unibertsitateko pertsonentzat, eta bestetik, ikerketarako lankide akademikoa UPV/EHUn Teknologia Zentroko pertsonentzat.\nJesús María Blanco, TECNALIAri lotutako ikertzaile elkartu gisa, eta Estibaliz Garrote, ikerketarako lankide akademiko gisa UPV/EHUn, afiliazio bikoitzeko lehen bi ikertzaileak dira.\nJesús María Blanco, UPV/EHUko irakasle titularra Ingeniaritza Energetikoaren Sailean, Tecnaliari lotutako ikertzaile elkartu izendatu dute, Energia Berriztagarrien Joint Research Lab taldean (JRL-ORE) eta Eraikuntzako Energiaren esparruan egindako jarduera nabarmenagatik.\n2009az geroztik hona, Blanco doktorea irakasle gonbidatua da Cranfieldeko Unibertsitatean, baita ikerketa talde honetako ikertzaile nagusia: «Minimización de los efectos del cambio climático en el edificio y su entorno: desde la eficiencia en el uso de la energía a la generación mediante fuentes renovables E-CLEDER».\nBesteak beste, Erasmus Mundus REM (Renewable Energy in the Marine environment) masterreko koordinatzailea da 2018tik eta REM+ berrikoa 2021etik. 2023an EWTEC (European Wave and Tidal Energy Conference) biltzarraren antolatzaileetako bat izango da Bilbon, Tecnaliako ikertzaile José Luis Villaterekin batera.\nBlancoren ustez, «TECNALIAri lotutako ikertzaile elkartua izateak esan nahi du nire E-CLEDER ikerketa taldeko kideen eta Tecnaliaren arteko ikerketa loturak areagotu ahal ditugula, bai eraikuntza jasangarriaren esparruan, bai energia berriztagarriak ezartzerakoan (zehazkiago, itsas energia berriztagarrien arloan). Ekintza horrek osatu egiten du lehendik ere bi erakundeen artean jada estua zen lankidetzari, eta hainbat argitalpen eta kongresutan islatu da egilekidetzan».\nEstibaliz Garrote Contreras, cum laude doktorea Euskal Herriko Unibertsitatean, nazioartean aipatua, baita Zientzia Fisikoetan lizentziatua –zehazki, Elektronika eta Automatikako espezialitatean– eta elektronika ingeniaria ere; UPV/EHUko ikerketarako lankide akademiko izendatu du Garrote Biologia Zelular eta Histologia Sailak, aplikazio biomedikoetarako irudi prozesamenduaren esparruan egin duen jarduera aintzatetsiagatik.\nEstibaliz Garrotek 20 urte baino gehiagoko esperientzia du irudi prozesamenduaren ikerketaren arloan, deep learningeko teknikekin bat egin duten irudi bioinspiratuak prozesatzeko algoritmo berrien garapenean jarrita arreta. Massachusettseko Institutu Teknologikoko (MIT), Cambridgeko Unibertsitateko, Montrealgo Unibertsitateko eta beste hainbat zentrotako ikerketa taldeetan lan egin du. Gaur egun, Tecnaliako Computer Vision & Visual Interaction teknologiaren arduraduna da.\nEstibaliz Garrotearentzat, «UPV/EHUko ikerketarako lankide akademiko izatea aukera paregabea da jada UPV/EHUko María Dolores Boyanoren ikerketa taldearekin existitzen zen lankidetza sendotzeko eta zabaltzeko, irudi biomedikoen prozesamenduaren esparruan, minbizia eta beste patologia batzuk aztertzeko egiten ari diren ikerlanen lagungarri gisa».\nLankidetza hezkuntzan, prestakuntzan eta ikerketan\n2018an, UPV/EHUk eta TECNALIAk lankidetzarako esparru hitzarmen berri bat sinatu zuten, Zientzia, Teknologia eta Berrikuntzarako EAEko Sistema osorako onuragarria izango den harreman ireki eta integratzaile bat bultzatzeko, EAEko Sisteman gauzaturiko jarduerek gure gizartean askoz ere eragin handiagoa izan dezaten lortze aldera.\nHorrela, elkarrekin, prestakuntza, ikerketa, transferentzia, berrikuntza eta ezagutzaren dibulgazioko jarduerak sustatzen dituzte, lankidetzarako guneen –edo jakintzaguneen– bidez, gizartearen erronka handien inguruan eta Espezializazio Adimenduneko EAEko Estrategiaren alde jokatuta.\nIkertzaileen afiliazio bikoitzeko programa hori abian jartzea urrats handia da bi erakundeek duela urte batzuetatik finkatuta duten lankidetzan, zeinak Euskampus Nazioarteko Bikaintasun Campusaren garapenak indartu eta areagotu egin baitu.\nPrint TECNALIA y UPV/EHU lanzan un programa de investigadores con doble afiliación


Maria Markotegi Sariak 2022ko deialdia - Sakanako Mankomunitatea\nMaria Markotegi Sariak 2022ko deialdia\nLanak aurkezteko epea: Lanak aurkezteko epea 2022ko martxoaren 31n bukatuko da. Lehiaketan parte hartzeko lanak ikastetxeek aurkeztu ahal izanen dituzte ikasleen izenean.\nLanak aurkezteko modua: Lan guztiak goitizen batez izenpetuko dira. Aparteko gutun-azal batean egilearen datuak sartuko dira antolakuntzak banatutako ereduan idatzirik. Gutun-azalaren kanpoko aldean garbi adierazi beharko dira honako hauek: lanaren izenburua, egilearen goitizena, saila eta kategoria. Ezin izanen dira lanak multzoka aurkeztu, hau da, lan bakoitzak bere gutun-azala eta bere plika izanen ditu. Lanak Sakanako Mankomunitateko Lakuntzako bulegoan aurkeztuko dira.\nBeste aukera bat da lanak Internet bidez formulario honen bidez: https://sedeelectronica.sakana-mank.com/eu/euskera-maria-markotegi\nBooktubeak USB batean entregatuko dira edo, bestela, Wetransfer bidez bidaliko dira euskara1@sakana-mank.eus helbidera. Egileen datuak aparteko fitxategi batean bidaliko dira.\nb) Gaia librea izanen da booktubeetan izan ezik. Horietan irakurritako euskarazko liburu bat aurkeztuko da. Liburuaren titulua, egilea(k) eta argitaletxea aipatuko dira betiere.\ng) Lanak bakarkakoak izanen dira, booktubeak izan ezik. Horiek binaka egin ahal izanen dira. Ez dute zertan biek agertu bideoan.\nSariak: Aurkezten diren lan guztien egileek oroigarria jasoko dute. Guztira hogeita zortzi sari izanen dira:\nLHko 3. eta 4. mailetako ikasleena > A 2 sari Sakanako liburu denda batean erabiltzeko txartela (50 €)\nLHko 5. eta 6. mailetako ikasleena > B 2 sari Sakanako liburu denda batean erabiltzeko txartela (70 €)\nDBHko 1. eta 2. mailetako ikasleena > C 2 sari Sakanako liburu denda batean erabiltzeko txartela (90 €)\nDBHko 3. eta 4. mailetako ikasleena > D 2 sari Sakanako liburu denda batean erabiltzeko txartela (110 €)\nSari banaketa: Ahal izatera, sari banaketa ekitaldi publiko batean eginen da. Datu Pertsonalak Babesteko 2016/679 Erregelamenduak ezarritakoa betetzeko, adingabeen kasuan, parte-hartzaileen gurasoek edo tutoreek onartu egiten dute parte-hartzaileei argazkiak ateratzea sari banaketa ekitaldian Sakanako Mankomunitateko euskarri komunikatiboetan zein hedabideetan zabaltzeko. Horretaz gain, baimena ematen dute saritutako bideoak sari banaketan plazaratzeko. Adinez nagusiak direnen kasuan, haiek beraiek izanen dira baimena emango dutenak.\nArgitalpena: Sakanako Mankomunitateak lehiaketara aurkeztutako lanak argitaratzeko eskubidea izango du, paperean zein webgunean, betiere egileen izenak adieraziz.\nDatuen babesa: Datu Pertsonalak Babesteko 2016/679 Erregelamenduak ezarritakoa betetzeko, parte-hartzaileen gurasoek edo tutoreek onartu egiten dute parte-hartzaileek lehiaketa honetan ematen dituzten datu pertsonalak Sakanako Mankomunitatearen fitxategi batean gordeta geratuko direla. Parte hartzaileen guraso zein tutoreek eskubidea dute datuak eskuratzeko, zuzentzeko eta ezabatzeko, tratamendua murrizteko edota haren kontra egiteko. Horretarako, jakinarazpen idatzia bidali beharko dute Sakanako Mankomunitatera. Adinez nagusiak direnen kasuan, haiek beraiek izanen dira baimena ematen dutenak eta beren eskubideak gauzatuko dituztenak.\nComentarios desactivados en Maria Markotegi Sariak 2022ko deialdia\n← Puntos limpios el 31 de diciembre\nNanoipuin lehiaketa 2022 →


Iñigo Cavero - Wikipedia, entziklopedia askea.\n1986ko uztailaren 11 - 1989ko irailaren 2a\nDonostia, 1929ko abuztuaren 1a\nMadril, 2002ko abenduaren 25a (73 urte)\nPablo Cavero (en)\nSan Raimundo Penyafortekoaren Ordenaren Gurutze Handia (1989)\nIñigo Cavero Lataillade, XI. Carondeleteko baroia (Donostia, 1929ko abuztuaren 1a - Madril, 2002ko abenduaren 25a) gipuzkoar politikari, abokatu eta noblea izan zen, ministro eta Estatuaren Kontseiluaren presidentea izandakoa.\nGurasoak Antonio Cavero Goikoerrotea eta María de la Piedad Lataillade Aysa zituen. Zuzenbidea ikasi zuen Deustuko Unibertsitatean eta Madrilen doktoretzea lortu zuen. Barreiros-Diésel, S.A. eta Chrysler-España, S.A. enpresetan lan egin ondoren, zuzenbide irakasle bilakatu zen. Gaztetik kristau demokrazian sartua, 1962an El Hierron erbesteratua izan zen. Espainiako trantsizioan ministro hautatu zuten.


Nestor Basterretxea | Eskultora hil egin da 90 urte zituela\nNestor Basterretxea eskultorea hil da, 90 urte zituela\nAzken eguneratzea: 2014/07/12 10:16 (UTC+2)\nAzkenaldian osasun egoera txarrean zegoen. Besteak beste, zinemagintza garaikidean, eskulturan eta kartelgintzan erreferente nagusietako bat izan da.\nGaur emango diote azken agurra Nestor Basterretxeari, Donostian\nErreferente artistikoetako bat galdu izana deitoratu du Jaurlaritzak\nHondarribiak eta Bermeok doluminak adierazi dituzte heriotzagatik\nBiografia: Nestor Basterretxea\nNestor Basterretxeak Gipuzkoako urrezko domina jaso du\nElkarrizketa Basterretxea eskultoreari\nNestor Basterretxea gertutik\nNestor Basterretxea Arzadun eskultorea, margolaria eta zinemagilea hil da, 90 urte zituela, larunbat goizaldean, Hondarribiko (Gipuzkoa) Jaitzubiko Idurmendieta baserrian.\nBasterretxea 1924ko maiatzaren 6an jaio zen, Bermeon (Bizkaia). 1936an familiarekin erbesteratu egin zen, lehenengo Casablancara, eta, geroago, Argentinara.\n1952an Espainiara itzuli zen, eta Arantzazuko basilikako kriptaren pintura muralak egiteko lehiaketa irabazi zuen. Han Jorge Oteiza eskultorearekin harremanetan jarri zen.\nBerrogeita hamargarren hamarkadaren amaieran, Espainiako gune sortzaile nagusienetako abangoardia taldeen parte izan zen: 57 Taldea eta Gaur, Oteiza, Chillida, Mendiburu, Ruiz Balerdi, Amable Arias eta Sistiaga kideekin, besteak beste. 1963tik aurrera, eta hamar urtez, deseinu industrialaren arloan garatu zuen lana, batik bat hotelen dekorazioan eta altzarien diseinuan. Argazkilaritza esperimentala ere egin zuen, eta Bilbon haren erakusketa bat izan zen 1969an.\n1982an, Basterretxearen zazpi adarreko arbola ordezkatzen zuen eskultura irabazlea izan zen ideien lehiaketan, Eusko Legebiltzarrak deituta, hemizikloa nagusitzeko. 1987ko irailean, lehenengo erakusketa indibiduala egin zuen Madrilen, Arte Garaikideko Espainiako Museoan. 140 pieza zituen antologiak, eskulturen, pinturen, marrazkien eta collagen artean, besteak beste.\n1988an, Bakearen Usoa obra inauguratu zen, Donostiako Amara auzoan. Zazpi metroko altuera eta 9ko zabalera zuen. Bestalde, euskal artzainaren ohorez egindako eskultura (1989), Renon (AEB) jarri zuten.\nEskulturaz eta margolaritzaz gain, ikus-entzunezkoen alorra ere jorratu zuen; H operazioa (1963), Pelotari (1964), Alquezar, pasioaren erretaula (1965) edota Ama Lur ( 1966) dira bere film labur ezagunenak.\nDatorren astelehenean omenaldia egingo diote Zorroagan, 20:00etan.\nUdazkenean Basterretxearen azken erakusketa zabalduko dute Donostian\nNestor Basterretxearen azken erakusketa zabalduko dute udazkenean Donostiako Koldo Mitxelena Kulturunean, "ilusio handiz prestatzen ari zen erakusketa", hain zuzen ere.\nHala iragarri du Gipuzkoako Foru Aldundiak larunbat honetan argitaratu duen ohar batean. Halaber, Diputazioak doluminak eman dizkie Basterretxearen senideei eta lagunei.\nBestalde, "Euskal Kosmogonia", Basterretxearen sorkuntzarik pertsonalena eta ezagunena dena, Gipuzkoako Batzar Nagusien osoko bilkuren aretoan eta atarian erakusgai dago modu iraunkorrean.


Kizkitzako gaina, Itsasoko lurretan - Goierriko Hitza : Goierriko Hitza\nGoierri ezagutzeko 20 plan\nKizkitzako gaina, Itsasoko lurretan\nKizkitza baseliza 1622an eraiki zen, eta 1959. urtean su hartu ondoren, 1962an lehengoratu zuten itsasoarrek auzolanean. Itsasertzetik zuzenean 24 kilometrora badago ere, itsasargi bat du inguruan, eremu horretako pago-egurra eramaten zuten ontzigileek jarria.\nHiru dira ibilbide hau osatzeko balizko abiapuntuak: Itsasoko herrigunea, Mandubiako gaina eta Urteaga baserria. Aurrenekoa hasieratzat hartuta, eta Kizkitza gainera iristeko, Altzigarragako bidegurutzera jo beharra dago, eta beheraxeago dagoen iturria baliatu kantinplora betetzeko. Pagadi eder batetik gora eginez iristen da Kizkitzako gainera (664 m.), eta han baseliza eta itsasargia ikus daitezke. Mandubia jomuga hartuta, Arrobiatik jaits daiteke, Mandubizelaiko trikuharrien eremua bisitatuz.\nItzulera, berriz, Donostia-Arantzazu GR-34 eta Done Jakue Bidearekin bat egin daiteke, aurrez hainbat gune esanguratsu igaroz: Iminarriko bidegurutzea, Mendeun baserri-ondarea (XVI. mendekoa) eta Arrobizabal mendigainetik Urteaga baserria, azken hori ere XVI. mendeko zurezko ondare arkitektonikoa. Zirkuitua ixteko, Arrobizabalgo bidegurutzetik Itsasorantz hartu –garai bateko Itsaso-Arriaran herribidea– eta Miraballestik iristen da herri kaskora, Aizkorri parez pare dela.\n· Abiapuntua. Itsasoko plaza. Herri kaskoa 429 metrora kokatuta dago.\n· Ibilbidearen ezaugarriak. Erraza. Itsaso-Kizkitza-Mandubia-Itsaso 8,5 km-ko ibilbide zirkularra, 355 metroko desnibel metatua du.\n· Kizkitzako baseliza. Itsasargi eta guzti. Ibilbide toki garaiena (664 m.). Barneko itsasargi bat du, Tafirako porturik ekarria 1962an.


Aterkiaren beharrik gabe, jaiki da Tolosa - Tolosa - Tolosaldeko ataria\nItzea Urkizu Arsuaga 2014-03-02 11:00\nOstegun Gizenaz geroztik zeruari begira jarrita, ateri esnatu da Tolosa Zaldunita egunez, eta Dianak milaka herritar altxarazi ditu ohetik, aterkirik hartu behar izan gabe.\nTolosar bakoitzak bere erara bizi du inauteria, eta gauza bera gertatzen da Dianarekin ere. Bada pijama jantzita joaten denik, eta baita Dianarako bereziki prestatutako mozorroa plazaratzen duenik ere.\nBeste askok, balkoira atera eta leihotik guztia ikustearekin hasten dute mozorroen festa etengabea, beheko txarangazaleei konfetiak botaz. Salda beroarekin goiza goxatzeko erraztasunak ematen dituenik ere bada, eta baita belaunaldirik berrienei inauterizaleen ohiturak erakutsi nahi dizkienik ere.\nGorputza epeltzeko saltoka hasitako goiza kafetegietan gosaria legea eginez osatzen dute gehienek. Tolosako Musika Bandako kideek, berriz, Diana 103 aldiz jo ondoren gustora hartuko dute atseden. Eta behin ohetik jaikita, danbolin hotsak eta txaranga alaiak nahiz ehunka karroza eta konpartsa nagusi izango dira gaur.


Jardunaldiak Archives - Marketina\nHarrobia Ikastolako marketin eta publizitateko ikasleak sormena lantzeko saioa izan dute.\nAurreko astean marketin eta publizitateko zikloan BilboTikRa-rekin Bilbo hiriko etorkizuneko gizarteari buruz hausnartzeko saio bat izan genuen. Ikasleok etorkizuneko Bilbo irudikatu genuen: auzoetatik hasita, Bilboko bihotzeraino. Proiektu hau etorkizunerako bidaia...\nKahlomediako publizitate agentziaren bisita marketin zikloan\nAste honetan Kahlomedia publizitate agentziako Iñigo Azkona izan dugu marketin zikloan bere agentziako egunerokoa aurkezten. Gure ikasleek aukera izan dute bezeroarentzako kanpaina bat sortzerako orduan lan taldea eta antolakuntzaren garrantziaz hausnartzeko. Gainera,...\nPencils and needels-eko Iratxek bere esperientzia partekatu du Harrobia Ikastolako marketin zikloko ikasleekin\nHarrobia Ikastolako marketin eta publizitateko zikloan ilustratzaile eta diseinatzailea grafikoa den Iratxe Gonzalez izan dugu gure artean. Diseinu grafikoaren inguruko hainbat ezagutza partekatu ditu gurekin. Izan ere, Iratxe arte ederretan lizentziatua da eta 7 urte...\nMarketin eta Publizitateko ikasleek diseinu estrategikoko, marketin digitaleko eta publizitateko hiru agentzia bisitatu dituzte\nPublikatuta: Gorka Valdueza Harrobiako Marketin eta Publizitateko bigarren mailako ikasleek Zorraquino, CrisisCreativa eta Hooper Ink komunikazio agentziak bisitatu zituzten EIDE Basque Design elkarteari esker. Esperientzia oso aberasgarria izan da, eta bertatik...\nMarketina zikloko ikasleek Ikasenpresa azokan parte hartu dute\nPublikatuta: Jonathan Gonzalez Hona hemen Marketina zikloko ikasleak Eibarreko Ikasenpresa azokan beraiek egineko mahai jokoak saltzen. Lagundu iezaguzu...


Terapia Immunologikoei buruzko I.\nArgitaratua: 21 Iraila 2016\nJoan den apirilean BAMEei zuzenduriko Terapia Immunologikoei buruzko I. Eguneratze Jardunaldia antolatu zuen Eventokiak. Bertan, aditu entzutetsuenek punta-puntako terapiak aurkeztu eta tailer interesgarri bat eskaini zuten.Era berean, gure gastronomia ezagutzeko ekitaldi pribatu bat ere antolatu genuen.\nHematologiako Eguneratze Jardunaldia\nEventokiak BAMEei zuzenduriko Hematologiako Eguneratze Jardunaldia antolatu zuen; bertan, urtero ematen dira ezagutzera espezialitate horretako azken aurrerapenak, eta teknologia berrienak ezagutzeaz gain, modu aktiboan parte hartzeko aukera izaten dute bertaratuek.\nGizakia Fundazioaren 30. urteurrena\nArgitaratua: 26 Azaroa 2015\nEventokiak Gizakiza Fundazioaren 30. urteurrena antolatu zuen. Urteurren hau ospatu zen Deusto-ko Unibertsitateko auditorium aretoan azaroaren 26 eta 27 egunetan.\nBide segurtasuna eta hiriko mugikortasun segurua\nArgitaratua: 02 Abendua 2015\nEventokia izan da, berriz ere, Bide Segurtasunari eta Hiriko Mugikortasun Seguruari buruz Eusko Jaurlaritzaren Trafiko Zuzendaritzaren ekimena antolatzeko aukeratutako enpresa. Ekimena abenduan izango da, Euskadiko Agiritegi Historikoan.\nIrisgarritasun Teknologiei buruzko 6. CENTAC Biltzarra\nArgitaratua: 06 Urria 2015\nEventokia izan da Irisgarritasun Teknologien Zentro Nazionalaren ekimen nagusia, irisgarritasun teknologiei buruzkoa, antolatzeko aukeratutako enpresa. CENTACen helburua da estatuan erreferente bihurtzea teknologiak ezintasunak dituzten pertsonentzat egokitzeko zereginean, sektoreko enpresa nagusien proiektuak elkartuz eta guztientzako saiakuntza, berrikuntza eta ebaluazioa eta diseinu zein irisgarritasun arloko aurrerapenen aurkezpena sustatuz.\nHorregatik, urtean behin Irisgarritasun Teknologien Biltzar Nazional bat egiten da. Aurten, seigarren edizioa izango du, eta Bilboko Euskalduna Jauregian egingo da azaroaren 5ean eta 6an.


Letras de Kram de Urtz | euskal musika, música vasca\nZure duna gazietan\natzo hondartu ziren\nTelefono hitsak ez du\niada negar egiten\nbaina esna dago\nzure deiaren zain.\nberriz ere kulunkatzen\nzure bihotz bakartian.\nUrtuz doaz whiskyan oroitzapenak\nbaina ez dira inoiz itotzen penak.\nEguzkia zinen eta ni zure jabe\nerreko ninduzula ohartu gabe.\nOtsoa dabil uluka;\narima dut erreguka\nez nazazu uka.


8 dibortzioarekin kudeatzeko eta aurre egiteko modu eraginkorrak - Lagundu Dibortzioarekin Eta Adiskidetzearekin\nOsasun MentalaIntimitate Emozionala EzkontzanHaurren Tratu TxarrakDibortzioa Aurkitzeko ProzesuaAzken BerriakEzkontza AholkularitzaAldi Baterako Urruntzeko AginduakDibortzio ProzesuaBizikidetzaEzkontzan Intimitatea Hazteko Aholku Onenak\nNagusia / Lagundu Dibortzioarekin Eta Adiskidetzearekin / 8 dibortzioarekin kudeatzeko eta aurre egiteko modu eraginkorrak\n8 dibortzioarekin kudeatzeko eta aurre egiteko modu eraginkorrak\nOnartu zure ezkontza amaitu dela\nIzan zaitez erraz\nSaihestu zure ohiarekin gatazketan sartzea\nArakatu esperientzia eta interes berriak\nHitz egin, entzun eta lasaitu zure seme-alabak beti bertan egongo zaretela\nSaia zaitez zure eta zure seme-alaben bizitza ohiko ohitura mantentzen\nDibortzioa inoren bizitzako erabakirik gogorrenetakoa da. Prozesuak denbora, ahalegin eta energia asko eskatzen du, baina osasun fisikoa eta fisikoa ere kaltetu dezake.\nZaila da digeritzen behin maitemindu zenuen norbait utzi behar izatea. Horrek zure eguneroko bizitzan eragina izan dezake, pentsatzeko moduan eta egun osoan zehar emankorra izan ez dadin eta tristura eta min izugarriez gainezka.\nIa gutxi gorabehera Ezkontza guztien% 50 dibortzioarekin amaitzen da , azken inkesta baten arabera. Horrek esan nahi du gero eta jende gehiagok eskatzen duela aldi mingarria gainditzen eta gainditzen laguntzeko moduak.\nJarraian zerrendatzen ditugu dibortzioa kudeatzeko 8 modurik onenak. Une honetan antzeko fasea bizi baduzu, ziurtatu irakurtzen jarraitzeko.\n1. Onartu zure ezkontza amaitu dela\nHau nahi duzun edo ez, irentsi behar duzun pilula gogorra da.\nTristura, nahasmena eta etsipena piztuko zaitu baina egia mingotsa da, eta zenbat eta azkarrago onartu, orduan eta hobeto sentituko zara. Pixkanaka-pixkanaka, horrelako sentimenduak ere desagertzen hasiko dira, eta dibortzio hori zuretzako eta zure ohiarentzat zergatik bihurtu den garrantzitsua ikusi ahal izango duzu.\n2. Izan zaitez zure buruarekin erraz\nOngi dago baxua sentitzen bazara eta bizitzako eguneroko jardueretan parte hartu nahi ez baduzu.\nHartu atsedena eta argitu zure pentsamenduak. Ez ezazu zeure buruari gehiegizko lanik egin edo nahi ez dituzun gauzak egitera behartu. Ondo dago lanean hain produktibo ez bazara baina kontuan hartu ohitura hori ez bihurtzea.\nSaihestu denbora horretan bakarrik egotea. Hitz egin zure lagunekin eta senideekin eta partekatu zure sentimenduak.\nLaguntza talde batean ere sar zaitezke antzeko egoeraren bat duten pertsonen artean egoteko. Ez isolatu zeure burua modu negatiboan bakarrik eragingo baitu. Une latzetan laguntza eskatzea ondo dago.\n4. Saihestu zure ohiarekin gatazketan sartzea\nGarai honetan nahi zenukeen gauza bakarra zure ohiarekin gauzak gehiago konplikatzea da.\nSaihestu ezkontide ohiarekin botere borroketan eta borroketan sartzea. Eztabaidak txarto hartzen badituzu, saiatu lasaitzen edo, besterik gabe, alde egiten.\nDibortzioa nola kudeatu pentsatzean, ezinbestekoa da zeure burua egoera optimoan mantentzea, bai mentalki eta baita fisikoki ere.\nIzan zaitez ona zeure buruarekin eta baita zure gorputzarekin ere. Lasai, ariketa fisikoa egin eta ondo jan. Ez erabili alkoholik, drogarik edo zigarrorik aurre egiteko, gauzak askoz okerragoak izango baitira. Gainera, pentsa ezazu positiboki! Gogoratu zeure buruari gauzak oraingoz dauden moduan daudela eta hobera egingo duela.\n6. Arakatu esperientzia eta interes berriak\nUne aproposa izan daiteke zure gustuko jardueretan denbora inbertitzeko.\nBerriro konektatu zure pasioarekin edo probatu esperientzia berriak.\nAgian dantza klase batera joan edo pianoa jotzen ikasi, boluntario gisa eta zaletasun berriak hartzen. Ezagutu jende berria egun txarrak ahazten laguntzeko eta oroitzapen hobeak hornitzeko.\n7. Hitz egin, entzun eta lasaitu zure seme-alabak beti bertan egongo zaretela\nZure ezkontzatik kanpo seme-alabak izan ditzakezu. Zuretzat gogorra izan den arren, zure seme-alabentzat ere zaila izango da.\nAgian gauza bera igaroko dute familia nola banatzen duten ikusten, gurasoak dibortzioa bilatzen eta gurasoetako batekin bizitzea aukeratu behar izatea.\nZiurtatu beraien errua ez dela dakitela, lasaitu kezkak eta izan zure erantzunak zuzenean. Gainera, ziurtatu zure seme-alabek denbora guztian zugan konfiantza izan dezaketela dakitela eta edozeren bidez maite eta lagunduko dituzula.\n8. Saiatu zure eta zure seme-alaben bizitza ohiko ohitura mantentzen\nEguneroko ohiko ohiturari eustea dibortzioaz gain adimena mantentzeko modurik onena da.\nEgin eguneko eguneroko jarduerak eta ziurtatu zure seme-alabek ere errutina bera jarraitzen dutela. Mantendu eguneroko eta asteko errutinak ahalik eta egonkorren. Gainera, zure ohiarekiko diziplina eredu bat lantzen lagun dezake zure seme-alabentzat.\nMetodo horiek laguntza handia izan dezakete, baina kontuan hartu behar da aldaketa pixkanaka etorriko dela. Ezin duzu aldi hori bat-batean saltatu eta dena gainditu beharko duzu. Egin behar duzuna da dibortzio honek zure bizitza eten ez dezala eta, horren ordez, denbora eta ahaleginak ondo sentiarazten zaituzten gauzetan inbertitu.\nsenarraren erantzukizunak haurdunaldian\nfacebook ezkontza egoera


Erresuma Batuko janari lasterreko establezimenduetan saltzen diren irabiaki asko gehigarri kimikoen koktelak direla salatu dute | Consumer\nErresuma Batuko janari lasterreko establezimenduetan saltzen diren irabiaki asko gehigarri kimikoen koktelak direla salatu dute\nFruta eta barazki askoren azidotasun naturala zapore gozoekin ordezten saiatzen dira enpresak\nEgilea: mediatrader 2006-ko apirilak 25\nErresuma Batuko janari lasterreko establezimenduetan saltzen diren irabiaki asko gehigarri kimikoen koktelak dira, eta, gehienetan, adituek garatzen dituzte, ordezkatzen dituzten osagai naturalen gustua eta usaina emulatzeko. Herrialde horretan berriki argitaratu den “Chew on this” (Mastica esto) izeneko liburu batek dio.\nEric Schlosser-ek, liburuaren egileak, dio produktu naturalak gehigarriekin ordezkatzeko joera handiagoa dela adin txikikoentzako elikagaietan. Schlosser-en arabera, enpresak saiatzen dira fruta edo barazki askoren azidotasun naturala zapore gozo erakargarriekin ordezten; adibidez, haurrek ez dute behar adina garatzen.\nAdibidez, marrubi-irabiaki tipikoak, liburuaren arabera, 13 osagai primario ditu: esne-gantza, azukrea, suero gozoa, fruktosan arto-xarabe altua, guar goma, monoa eta diglizeridoak, zelulosa-goma, sodio fosfatoa, azido zitrikoa, karragenatoa, E-129 eta marrubi-zaporea.\nFresa artifizialaren zaporeak, era berean, elikagarritasun gutxiko 47 osagai ditu, hala nola azetatoa, butiratoa eta amil baleratoa, butiratoa, etil nitratoa edo baleratoa, isobutilo butiratoa, metil benzoatoa edo fenetilo alkohola.\nNigel Denby Britainia Handiko Dietetika Elkarteko nutrizionistak dioenez, irabiaki horiek egunero kontsumituko balira, osasunerako arriskuak egongo lirateke. “Fruta freskoa askoz osasuntsuagoa da, zuntza, antioxidatzaileak, bitaminak, mineralak eta askoz azukre erantsi gutxiago dituelako”, adierazi du Denbyk.\ngehigarriak irabiaki kimikoak\nAntxume-beso errea erromeroarekin okin-patatekin


Arto-irina artoa metodo ezberdinen bidez ehoz lortzen den irin edo hauts fina da, oinarrizko elikagaia munduko eskualde askotan. Artoa Amerikako herri indigenen laborantza tradizionala den aldetik., munduko toki honetan kontsumitzen da gehien, bereziki Iberoamerikan, non Kolonbia, Ekuador, Mexiko, Panama, Paraguai, Peru eta Venezuelako sukaldaritzen funtsezko parte den. Euskal Herrian ere garrantzi handiko elikagaiak prestatzeko erabili izan da, hala nola ogia, taloak eta morokila.\nArto-irinaren jatorria Ameriketako lurraldeen garai prehispanikoan dago, artoa prozesatzeko garaturiko tekniken artean hain zuzen. Garai hartako Mesoamerikan, nixtamalizazioa deituriko prozesua garatu zen. Prozesu honen bitartez (artoa ur eta karearekin egosita) Nixtamal deituriko produktua lortzen da, eta hau xehetzearen ondorioz lortzen dugu irina. Prozesu hau Mexikoko goi-lautadan sortu izanaren ebidentzia ugari daude. Ikerketa antropologiko batzuen arabera, hasiera batean prozesu honetarako, hautsa erabiltzen zela uste da, maiek molusku batzuen maskor xehatuak erabiltzen zituzten bitartean. Hautsak zein maskorrak izan ziren hasiera bateko karearen ordezko, gaur egun orduko bera den prozesu honetan. Gaur egungo Kolonbiako cibcha etniako indigenek ere arto-irina erabiltzen zuten ogia egiteko, artaleak zuzenean xehatu, hosto batean bildu eta uretan egosita, bukatzeko, lorturiko masa erretzen zuten. Venezuelako indigenek plater tipikoak diren arepa eta opilak egiten zituzten, karearekin artoa zuritu ostean egosi eta harri edo metate morteroan txikituta.\nArtoa Euskal Herrira noiz iritsi zen argi ez badago ere, badirudi XVII. mendean iritsi zela Asturias aldera eta berehala hedatu XVIII. mendean.\nEuskal Herrian bereziki taloa eta zerealaren izen berdinez ezagutzen den Artoa (ogi mota) egiteko erabili ohi izan da gehienetan.\nAurre-egositako arto-irina: Luis Caballero Mejías irakasle eta ingeniari venezolarrak 1954an garaturiko teknika, zeinetan artoa egosi egiten den xehatu baino lehen. Venezuelan "Harina P.A.N." bezala deitua, izen bereko markagatik.\nArto-irin txigortua: Xehetu aurretik txigortutako artotik lortua. Kanarietako gofio de millo bezala deiturikoa, Venezuelan fororo izenez ezaguna.\n↑ a b «Artoa» Auñamendi 2009-09-25 (Noiz kontsultatua: 2020-03-29).\nMultimedia: Maize flour\nNúmero CAS: 68525-86-0\nOrriaren azken aldaketa: 1 iraila 2020, 08:01.


René Huyghe - Wikipedia, entziklopedia askea.\nRené Huyghe (Arras, 1906ko maiatzaren 3a - Paris, 1997ko otsailaren 5a) frantses arte-historialaria izan zen.\n16. seat 5 of the Académie française (en)\n1960ko ekainaren 2a - 1997ko otsailaren 5a\n← Robert Kemp (en) - Georges Vedel (en) →\nArras, 1906ko maiatzaren 3a\nParis, 1997ko otsailaren 5a (90 urte)\narte kontserbadorea, filosofoa, arte-historialaria, idazlea eta French Resistance fighter (en)\nCollège de France (1951 - 1976)\nErasmo saria (1966)\nArtearen historia eta letrak ikasi ondoren, 1930ean kontserbadore gisa hasi zen lanean, Louvreko Museoan. 1937tik 1951ra bitartean, Louvreko pintura-saileko kontserbadore-buru izan zen, eta museoaren ikerketa- eta dokumentazio-zerbitzua sortu zuen. Garai hartan, Louvreko Eskolako irakasle izan zen, erakusketa ugari antolatu zituen, bai Parisen eta bai atzerrian, eta Frantziako museoetako pinturak zaharberritzeko zerbitzua sortzen lagundu zuen. 1950etik aurrera, Collège de Franceko irakasle izan zen, arte plastikoen psikologiako katedran. 1960an Frantziako Akademian sartu zen, Robert Kempen lekuan. 1966an Europako Erasmo saria jaso zuen bere lanagatik. 1974tik aurrera, Frantziako Institutuaren Parisko Jacquemard-André museoaren zuzendari izan zen, eta hamar urtez, Venezia zaintzeko nazioarteko adituen batzordearen lehendakari. Asko idatzi zuen antzinako artearen eta arte modernoaren historiari buruz, pinturari buruz, batik bat, esate baterako, Histoire de l´art contemporain (1935, Gaur egungo artearen historia, arte modernoari buruzko lehen nazioarteko historia); baina, baita formen bizitza eta artearen funtzioari buruz ere. Azterlan horietan, historia eta estetikaren metodoak erabiltzeaz gainera, soziologia eta psikologia ere kontuan izan zituen. Dialogue avec le visible (1955, Ikusgaiarekin hizketan) liburuan, esate baterako, mendebaldeko zibilizazioan, irudiaren zibilizazioan, ikusmenak duen lehentasuna nabarmentzen du, eta, hortik abiatuta, artelanaren irakurketa berri bat finkatzen du. Beste lan batzuk: Formes et forces (1971, Forma eta indarra), L´Art et l´homme (1958-1961, Artea eta gizona), L´Art et le monde moderne (1070, Artea eta mundu modernoa).\nMultimedia: René Huyghe\nAzken aldaketa 4 maiatza 2020(e)an, 23:43(e)tan\nOrriaren azken aldaketa: 4 maiatza 2020, 23:43.


Ingurugela news by OLATZ ZABALETA - Issuu\nESKOLAKO AGENDA 21: JARDUNBIDE EGOKIA UNESKORENTZAT 2010ko abenduaren 13an UNESCOko ordezkariak, Luis Ramallok Jasangarritasuneko hezkuntza bultzatzen duten Eusko Jaurlaritzako bi sailen arduradunei, Isabel Celaá Hezkuntza, Unibertsitate eta Ikerketa Sailburuari alde batetik eta Pilar Unzalu, Ingurumen, Lurralde Plangintza, Nekazaritza eta Arrantza Sailburuari, ziurtagiria eman zien, non Eskolako Agenda 21, UNESCOk, 2005-2014, Garapen Jasangarriarako Hezkuntzaren Hamarkadaren barruan jardunbide egokitzat hartzen duen. Gehiago\nIbaialde 2011 kanpaina hastear dago, analisirako Kit eta material berriekin, izen ematea otsailaren 14tik aurrera izango da.\nOtsailaren 19an AZTERTU 2011 jaia ospatuko da Bilboko Itsas Museroan.\nIBAIALDE kanpainan parte hartzeko formakuntza ikastaroa, martxoaren 16tik 19ra egingo da Bilbon.\nEusko Jaurlaritza EkoEuskadi 2020 Garapen Iraunkorrerako Estrategia sortzeko prozesua gidatzen ari da. Herritar guztiek parte hartu ahal izango dute prozesu honetan on-line, www.irekia.euskadi.net, www.openideiak.com eta www.ecoeuskadi2020.net webguneen bitartez\nEra berean, eztabaida foroak antolatu dira EAEko hainbat tokitan. Lehendabiziko topaketak 2011ko urtarrilaren 25ean Bilbon eta Arrasaten, eta aurtarrilaren 26an Gasteizen izan dira.\nBrasilian izandako Ingurumenerako Gazteen Nazioarteko Konferentzian egon eta gero, 2010ko azaroaren 24an, Europako gazte ordezkaritza bat Europako Kontseiluaren lehendakariarekin, Erregio Batzordearen Idazkari Nagusiarekin, Europako Batzordeko Klima Ekimenerako kide batekin, IPCCko lehendakariordearekin eta Europar Batasuneko Kontseiluko bi ordezkariekin egon ziren. Bertan, beraien esperientzia Konferentzian azaldu zuten, “planeta zaindu” ideiarekin hartutako konpromisoak plazaratu zituzten eta beraiekin jasangarritasunaren garrantzia aldarrikatzera gonbidatu zituzten. Elkarrizketatutako pertsonek egindako lanari buruz interes handia erakutsi zuten, prozesua inplementatzeko aholku batzuk eman zituzten eta 2012an Europako Gazteen Konferentzia burutzea bultzatu zuten, Rio + 20 gailurrean parte hartzeko asmoarekin. Gehiago\nENERGIARI BURUZKO TAILER DIDAKTIKO Urtarrilak 17an “Gora gure energia” tailer didaktikoaren esperimentazio fasea martxan jarri zen, Naturgas energiak Hezkuntza eta Ingurumen departamentuekin kolaborazioan bultzatzen duelarik. Ikastetxeko Eskola Agenda 21eko proiektuaren barruan, lehen hezkuntzako lehenengo eta bigarren zikloko 7553 ikaslek hartuko dute parte, Ikasle horiek EAEko 3 lurraldeetako 21 udaletako 50 ikastetxetan ikasten dute. o o o\nAraba: 12 ikastetxe eta 2069 ikasle. Bizkaia: 23 ikastetxe eta 3.277 ikasle. Gipuzkoa 13 ikastetxe eta 2.207 ikasle.\nEsperimentazio fase hau ekainak 11ra luzatuko da.\nGARATU GARATUko Ingurugelak prestatu eta tutorizatutako 7 on-line ikastaro hasi dira urtarrilaren 12an: ¾ Alfabetatze ekologikoa I (Sukarrieta zentroarekin lankidetzan) ¾ Alfabetatze ekologikoa II (Sukarrieta zentroarekin lankidetzan) ¾ Biodibertsitatea eta Eskolako Agenda 21 ¾ Hondakinak eta Eskolako Agenda 21 ¾ Kontsumoa eta Eskolako Agenda 21 ¾ Klima aldaketa eta Eskolako Agenda 21 ¾ Haur Hezkuntza eta Eskolako Agenda 21\nEROSKETA BERDEA IKASTETXEETAN IHOBEren bidez hainbat zonaldetan Ikastxeetan erosketa berdea bultzatzeko ikastaroak antolatu dira: ¾ ¾ ¾\nUrtarrilaren 18an Gasteizen Urtarrilaren 21ean Busturian, Madariaga Dorretxean Otsailaren 23an Sestaon\n3. ESKOLAKO AGENDA 21\nESKOLAKO AGENDA 21ean SARTU BERRIEI HARRERA EKITALDIA ETA ESKOLA JASANGARRIEN III. ERREKONOZIMENDUA 2010.eko abenduaren 13an Eusko Jaurlaritzak Lakuan duen egoitza nagusian, Eskolako Agenda 21 proiektuan sartu berriak diren ikastetxeei harrera ekitaldia ospatu zen eta Eskola Jasangarria errekonozimendua lortu duten ikastetxeei, hori baieztatzen duen bandera banatu zitzaien. Isabel Celaák, Hezkuntza, Unibertsitate eta Ikerketa Sailburua eta Pilar Unzaluk, Ingurumen, Lurralde Plangintza, Nekazaritza eta Arrantza Sailburua, ekitaldian buru zirelarik.\nJARDUNBIDE EGOKIAK IKASTETXEETAN ¾\nZornotzako Karmengo Ama ikastetxea: Gabonetako II. Merkatu solidarioa\nPortugaleteko IES Ballonti BHI: Eskolako Agenda 21ko antolakuntza\n4. TOKIKO AGENDA 21 JARDUNALDI TEKNIKOAK ¾ Otsailak 22an, Ortuellan ¾ Otsailak 23an, Portugaleten ¾ Otsailak 24an, Erandion (Biodibertsitatea) Jardunaldi hauetan, udal teknikariek ikasleei udalek egiten duten energiaren kontsumoaren zehaztapenak azalduko dizkiete eta ikasleek ekarpenak eta galderak egin ahal izango dituzte.\n5. IRAES 21: Euskal Eskola Jasangarrien Sarea IRAES 21 sareak Confint prozesuan parte har dezan, lehendabiziko urratsak ematen hasi da. Lehenengoz Eskola Konferentziak egingo dira eta maiatzean Euskadiko Eskola Jasangarrietako Gazteen II. Konferentzia ospatuko da, aurrekoa bezela, Euskadiko Biodibertsitate Zentroaren egoitzan, Madariaga dorretxean hain zuzen. Geroxeago Estatuko Konferentzia ospatuko da beste erkidego autonomikoekin batera, urte honen amaieran edo hurrengoaren hasieran. Edizio honetan, Konferentzien gai nagusia, Nazioarteko Gutunan edo Euskadiko Gazteen Arduren Gutunan onartutako ardurak garatzeko burutu behar diren ekintzak, izango da.\nESKOLA JASANGARRIAK PRENTSAN Gipuzkoako egunkarietan nabarmenki agertu da, hainbat ikastetxeetan egin diren jaialdiak “Eskola Jasangarria” errekonozimendua jasotzeagatik. Adibide gisa, ondorengo bost adibide hauek: •\nOrioko Zaragueta Eskola\nZumaiako Maria eta Jose ikastetxea\nAzkoitiko San José de Floreaga ikastetxea\n6. BALIABIDEAK NEKAZARITZA EKOLOGIKOA GEURE ESKURA Euskadiko Nekazaritza eta Elikadura Ekologikoaren Kontseiluak (ENEEK) argitaratu berri du DVDa “Nekazaritza ekologikoa geure eskura 2010” izenburuarekin. Sartzerakoan 3 aukera aurkitzen dugu, nekazaritza ekologikoa zertan datzan azaltzen duen bideo bat, ENEEK erakundearen eskuliburua eta hemeroteka; azken atal honetan testu osoko “Ekolurra” aldizkariaren 40 aleak aurki ditzakegu, besteak beste, 13.a eskola baratzeei buruz, 20.a haur elikadurari buruz edo 27.a transgenikoei buruz. Gehiago\nIRAUNTXOAK 5: BIODIBERTSITATEA Ingurumen, Lurralde Plangintza, Nekazaritza eta Arrantza Sailak argitaratu berri du “Irauntxoak” sailaren bostgarren ordenagailurako jokua. Ale berri honek Biodibertsitatea gaia jorratzen du eta bertan jokalariak froga ugari gainditu behar du; hori dela medio, bere garrantziaz jabetzen da eta zeintzu diren pairatzen dituen mehatxuak, besteak beste, espezie arrotz inbaditzaileek eragiten dituzten arazoak.\nURDAIBAI: FLORAKO GIDALIBURUA 1984an Urdaibaiko Biosfera Erreserba izendatu zenetik 25 urte baino gehiago igaro dira, eta orain ona da ingurune horretako natura, kultur eta giza balioak zabaltzen jarraitzea. Hori dela eta, Ingurumen, Lurralde Plangintza, Nekazaritza eta Arrantza Sailak ondorengo bi liburu hauek argitaratu ditu. Amador Prieto eta Joseba del Villar-ek idatzi dute Urdaibaiko Florako Gidaliburua, eta bertan, eremu horretako barietate ugaritasuna azpimarratzen da, ze 800 landare baskular espezie eta azpiespezie aurkitu dira Urdaibaiko Biosfera Erreserbako 220 kilometro koadroetan. Gida horren mila ale argitaratu dira. Bertan, ingurumenari horretako landarediaren berezitasuna deskribatzeaz gain, hauexek ere eskaintzen ditu: espezieak ezagutzeko formulak eta habitaten araberako espezien katalogoa, alegia, labarretan, dunetan, paduretan, Kantauriko arteetan eta abarretan.\nURDAIBAI: LEIZEEN ETA KOBEN KATALOGOA Asociaci贸n Deportiva Espeleol贸gica Saguzarrak elkarteak eginiko Urdaibaiko Leizeen eta Koben Katalogoaren 2.000 ale argitaratu dira. Egileek orain arte 233 zulo aurkitu dituzte, eta askoz gehiago topa daitezke, lurazpiko hodi ugari baitaude. Liburuak katalogoaz gain, geologi eta arkeologi ondarearen balioa uzten du agerian, eta erreserbaren lurazpiko ur inguruneari buruzko informazioa eskaintzen du, animalien eboluzioaren erakusle.\n7. IHITZA ALDIZKARIA 34 Zbk.\nBIOMIMESIA: NATURA EREDU GISA\nAtarian (Biomimesia) Jakinaren gainean\nHegaztiek klima-aldaketaren berri ematen digute? Jasangarritasunerako Hezkuntzako XX. Topaketak Ibaia erakutsiko dizut Ipuin-kontalaria: baserritik mundura Vitoria-Gasteiz, Green Capital 2012 UNESCOren aitorpena BRASIL 2010, zain dezagun planeta Ekitatearen eguna Gainzurin BITAKORA KAIERA Guztiok elkarlanean Zentro bioklimatikoa Tolosan Beste esperientzia batzuk : Musika baino gehiago Lurra eskuzabala da, gu ere. Ekin eta ekin Harriz harri Biomimesia eta diseinu organikoa Nola garatzen da materia-zikloa hirietan? Natura imitatzea Zein dira gehien eboluzionatu duten ereduak? Bizkor ibili gero Biomimesiaren azoka (ingelesan) Begiratokia Ekonomia berdea (Margarita Astralaga, PNUMA)\nEnkarterrimarket Zer ulertzen da biomimesi hitzarekin? Etorkizuna naturan dago Ur Ingurubide, jasangarritasunerako atea Bertsoak eta poemak sarean Ekosistema industriala Eta gurasoak zer? Etxebizitza berdeak: guztiok ekarpenak eman ditzakegu Baliabideak eskura Madariaga Dorretxea, Euskadiko Biodibertsitate Zentroa Ikasmaterialak: Liburuak Webguneak Bideoak IHITZA Urrengo alea udaberrian kaleratuko da eta gaia BASOAK izango da. Ohiko bideetatik egin ditzakezue ekarpenak.